Aroma Vanillias: Κέρασμα με άρωμα καλοκαιρινό\nΜια πρόσφατη επέτειος στο σπίτι μας, ήθελε το γλυκάκι της, για να γιορταστεί έστω και κάπως ανεπίσημα. Ανασκουμπώθηκα λοιπόν και με υλικά που υπήρχαν ήδη, προσπάθησα να σκαρώσω κάτι στα γρήγορα από το προηγούμενο βράδυ για την επόμενη μέρα.\nΓλυκό ελαφρύ και με μια λογική τούρτας χάρη στα σαβαγιάρ και στην αρωματική κρέμα του αυτό που θα διαβάσετε πιο κάτω. Γίνεται πολύ εύκολα και γρήγορα αλλά χρειάζεται λιγάκι υπομονή ως προς το "πάγωμα" των στρώσεων.\nΤο σκεύος που προσωπικά χρησιμοποίησα ήταν πυρέξ, αλλά αν θέλετε να το κάνετε τούρτα σαφώς και μια φόρμα με τσέρκι θα κάνει πολύ καλή δουλειά\nΓλυκό Ψυγείου με Βερικόκο και κρέμα βανίλιας (για να τιμήσουμε και το Blog)\nΥλικά (για ένα μέτριο πυρέξ):\n1 και 1/4 πακέτο σαβαγιάρ,\n500 γραμ. φυτική σαντιγύ πολύ καλά παγωμένη,\n300 γραμ. τυρί κρέμα σε θερμοκρασία δωματίου,\n200 γραμ. στραγγιστό γιαούρτι,\n3 κουταλιές σούπας μαρμελάδα βερίκοκο,\n1/2 κούπα ζάχαρη με στέβια (ή άχνη ζάχαρη)\n3 φύλλα ζελατίνης (βρεγμένα σε κρύο νερό)\n2 κουταλιές ζεστό σιρόπι από την κομπόστα βερίκοκο,\n3 κουταλάκια πάστα βανίλιας (ή 1,5 κουταλάκι υγρό εσάνς)\n1 φακελάκι ζελέ βερίκοκο,\n1 μεγάλη κονσέρβα βερίκοκο,\n2 κουταλιές σούπας ζεστό σιρόπι από την κομπόστα βερίκοκο,\nτο υπόλοιπο σιρόπι από την κονσέρβα,\n1/2 φλυτζάνι του τσαγιού νερό,\nκαι 2 κουταλιές σούπας γάλα φρέσκο.\nΠριν αρχίσω να πω, ότι έχει ιδιαίτερη σημασία η φυτική σαντιγύ να είναι πολύ καλά παγωμένη, ενώ το κρεμώδες τυρί να έχει βγει μισή ώρα νωρίτερα από το ψυγείο για να χτυπηθεί πιο άνετα με το μίξερ και να αφρατέψουν.\nΗ πάστα βανίλιας που χρησιμοποίησα (την έχω αναφέρει και στο παρελθόν) έχει έρθει από το Λονδίνο και περιέχει στην ουσία και σποράκια από τον λοβό της βανίλιας, ενώ είναι ένα οργανικό προϊόν. Έχει εξαιρετικό άρωμα και δίνει πολύ ιδιαίτερη γεύση σε κάθε κρέμα βανίλιας.\nΣε βαθύ μπολ χτύπησα με το μίξερ χειρός: το κρεμώδες τυρί για 3-4 λεπτά, μαζί με το γιαούρτι, τη μαρμελάδα και την πάστα βανίλιας.\nΑμέσως μετά πρόσθεσα: τη ζάχαρη με στέβια, την φυτική σαντιγύ και χτύπησα για 4 λεπτά ακόμη μέχρι που είχα μια ενιαία κρέμα.\nΣ' αυτό το στάδιο πρόσθεσα και τη ζελατίνη αφού την στράγγιξα από το κρύο νερό την διέλυσα μέσα στα 2 κουταλάκια ζεσταμένο σιρόπι από την κονσέρβα.\nΤο μπολ με την κρέμα το έβαλα στο ψυγείο για 25-30 λεπτά, ώστε να σφίξει λίγο η κρέμα και να μπορέσω να την δουλέψω.\nΜέτα μέσα στο πυρέξ μου (μέτριο μέγεθος) έστρωσα πρώτο πάτο από σαβαγιάρ καλύπτοντας και τα όποια κενά σημεία.\nΤα σαβαγιάρ το έβρεχα προηγουμένως μέσα στο σιρόπι που κράτησα από την κονσέρβα και το οποία ανακάτεψα με το γάλα.\nΠάνω από την πρώτη στρώση σαβαγιάρ, έβαλα μια στρώση κρέμας και πάνω στην κρέμα τοποθέτησα σκόρπια βερίκοκα κομπόστα κομμένα στην μέση. Από πάνω σαβαγιάρ βρεγμένα και πάλι κρέμα.\nΣτο ενδιάμεσο διάστημα έκανα το ζελέ βερίκοκο μόνον με μισό φλιτζάνι νερό και άλεσα στο multi όσα βερίκοκα δεν μπήκαν στο γλυκό ώστε να γίνουν μια αλοιφή.\nΈνωσα το ζελέ με τα αλεσμένα βερίκοκα και όταν πια το γλυκό μου είχε αρκετά παγώσει το άπλωσα με προσοχή (και μ' ένα κουτάλι) πάνω σε όλη την επιφάνεια (γιατί αν το ρίξουμε απότομα θα "σηκώσει" την κρέμα της επιφάνειας).\nΤοποθέτησα το γλυκό όλη την νύχτα στο ψυγείο να παγώνει και να ενωθούν ομοιόμορφα όλες οι γεύσεις.\n10 Χρόνια γάμου, αρωματίστηκαν με απολαυστική κρέμα βανίλιας και άρωμα βερίκοκο (ρίκο-ρίκο-ρίκο...ρικο..κοοοοο..)!!\nΑναρτήθηκε από Penelope στις 4:59 μ.μ.\nmm_skg Σεπτεμβρίου 27, 2016\nΩραιο δροσερο γλυκακι Πηνελοπη!\nΕυχομαι να γιορτασετε μαζι πολλες χαρουμενες επετειους ακομη! Να ειστε γεροι και ευτυχισμενοι!\nPenelope Σεπτεμβρίου 28, 2016\nΕυχαριστώ σε Μαρίνα μου για τις ευχές.\nΌσο για το γλυκάκι ήταν τέτοιο χάρη στα διαθέσιμα υλικά και την έμπνευση της στιγμής, καθώς δεν είχα προγραμματίσει κάτι ιδιαίτερο.\nNeanikon Blog Σεπτεμβρίου 27, 2016\nΑυτά τα γλυκάκια Πηνελόπη είναι τόσο "μαμαδίστικα" που ξυπνάνε όμορφες μνήμες!\nΠολλές ευχές για την επέτειό σας! Να ζήσετε πάρα πολλές ακόμα γεμάτες χαρά και υγεία!!!!\nΑπό μια ηλικία και ύστερα...θες δεν θες...φίλε Άρη, η "μαμά" θα βγει εμπρός και θα παρουσιάσει αυτό που θα κάνει την οικογένεια να αγαπήσει την γεύση του. Εδώ έτσι έγινε λοιπόν!\nΜνήμες και διαβάσματα δικά μου, συνδυάστηκαν με υλικά διαθέσιμα και πήραμε αποτέλεσμα με ωραία γεύση βανίλιας :-))\nΑΜΑΛΙΑ Σεπτεμβρίου 28, 2016\nΝα ζήσετε χρόνια πολλά και γλυκά όπως το μυρωδάτο γλυκό σου Πηνελόπη! Δροσερό, νόστιμο και ελαφρύ, με αρώματα καλοκαιρινά, δείχνει πολύ λαχταριστό. Είχες έμπνευση πάλι!!\nPenelope Σεπτεμβρίου 29, 2016\nΒασικά είχα διαθέσιμα υλικά Αμαλία μου :-))) Και θέλοντας και μη όδευσα στον δρόμο που μου χάραξαν.\nΣ' ευχαριστώ πολύ για τις ευχές σου. Ελπίζω να είμαστε όλοι μας καλά και στα επόμενα δέκα!\nΜάχη Μ Σεπτεμβρίου 28, 2016\nΠολύ λαχταριστό το γλυκάκι σου με πολύ ωραία δροσερή κρέμα!!\nΝα ζήσετε ευτυχισμένοι, αγαπημένοι, ενωμένοι για πάντα στην ζωή σας!!\nΠολλά φιλιά Πηνελόπη!\nΠραγματικά η κρέμα ήταν πολύ αφράτη, δροσερή και αρωματική Μάχη μου. Το συγκεκριμένο προϊόν βανίλιας είναι ακαταμάχητο θα έλεγα σε τέτοιες παρασκευές.\nΕυχαριστώ σε θερμά για τις ευχές σου.\nΕρμιόνη Σεπτεμβρίου 28, 2016\nΧρόνια σας πολλά Πηνελόπη μου!\nΠολύ μου αρέσει που σκάρωσες κάτι στα γρήγορα για να γιορταστεί μια τόσο ξεχωριστή ημέρα :)\nΤο γλυκό σου υπέροχα δροσερό και καλοκαιρινό, πρέπει να είναι εξαιρετικό!\nΕυχαριστώ Ερμιόνη μου. Η μέρα όντως έχει την ξεχωριστή της σημασία, αλλά ήταν καθημερινή και έτσι την γιορτάσαμε απλά και συμμαζεμένα.\nΌμως της δώσαμε το άρωμα που προσωπικά αγαπώ πολύ.\nΣας φιλώ κι' εγώ με την σειρά μου.\nChryssa myblissfood Σεπτεμβρίου 29, 2016\nΓλυκό όσο πρέπει, και δροσερό όσο το θέλουμε πάντα ένα επιδόρπιο!\nΜου αρέσει τόσο το βερίκοκο που διάλεξες, και η κρέμα με τη φυτική σαντιγί και το τυρί κρέμα, απλά υπέροχη!\nΚαλά, δεν είχα και καμιά αμφιβολία ότι θα ετοίμαζες κάτι λιγότερο!\nΧρόνια σας πολλά, να είστε πάντα αγαπημένοι!\nΓεια σου Χρύσα μου, σ' ευχαριστώ πολύ για τις ευχές σου, αλλά και την "ψήφο εμπιστοσύνης" που μου έδωσες!\nΕυλόγησα τα γένια μου, πρέπει να ομολογήσω καθώς ήθελα κάτι ελαφρύ, λευκό (και όχι σοκολατένιο) με πολύ άρωμα. Ε, μάλλον τα κατάφερα...\nΦιλιά πολλά και σ' εσάς.\nTante Kiki Σεπτεμβρίου 29, 2016\nΠώπωωω!! Θα ήθελα ένα κομμάτι τώρα Πηνελόπη μου!! Ελαφρύ, φρουτώδες με υπέροχη κρέμα... ο τέλειος συνδυασμός!!!\nΧρόνια σας πολλά και καλά!! Να είστε πάντα ευτυχισμένοι!!\nPenelope Σεπτεμβρίου 30, 2016\nΝα σαι καλά Κική μου. Σ' ευχαριστώ πολύ για τις ευχές σου και να ξέρεις πως αν είχα διαθέσιμο κομμάτι θα στο έστελνα :-)))


Αυτή είναι η μοίρα μας; | πιτσιρίκος\nΑυτή είναι η μοίρα μας;\n20 Ιούν, ’17 8:34 ΠΜ\nΤα προγράμματα που εφαρμόζονται παγκοσμίως -ακόμη χειρότερα σε χώρες πειραματόζωα σαν τη δική μας- ευνοούν σκανδαλωδώς τη συγκέντρωση πλούτου και τη διεύρυνση του χάσματος ανάμεσα στους οικονομικά ισχυρούς και τους υπόλοιπους.\nΟι έχοντες απολαμβάνουν υπερπρονομίων και σκανδαλωδών ρυθμίσεων και απαλλαγών με το σκεπτικό ότι τάχα έτσι θα προχωρήσουν σε μεγάλες επενδύσεις και θα δημιουργηθούν νέες θέσεις εργασίας.\nΑυτό,όταν συμβαίνει,γίνεται με όλο και πιο δυσμενείς όρους για τους εργαζόμενους.\nΚαι έτσι υποτίθεται ότι θα έρθει η ανάπτυξη και θα ωφεληθούμε όλοι και όλα τα γνωστά παραμύθια.\nΓιατί πρόκειται για παραμύθια που απευθύνονται σε ηλίθιους.\nΗ πραγματικότητα, όμως, είναι ότι στόχος και αποτέλεσμα είναι οι πλούσιοι να γίνονται πλουσιότεροι και οι φτωχοί φτωχότεροι.\nΈτσι το 1% του πληθυσμού παγκοσμίως κατέχει πάνω από το μισό πλούτο του πλανήτη.\nΑπό τη μια υπάρχουν δισεκατομμυριούχοι που προβαίνουν σε απίστευτες και προκλητικές πράξεις απόλυτης χλιδής -και ξεφτίλας- και από την άλλη ολόκληρες χώρες και περιοχές ανά τον κόσμο που οι πληθυσμοί πεθαίνουν από πείνα, έλλειψη νερού και φαρμάκων.\nΚαι φυσικά, εμφανίζονται ιδρύματα,οργανώσεις, λέσχες, ΜΚΟ και διάφορα συναφή αισχρά κλαμπ, τάχα δήθεν φιλανθρωπικά, που ούτε καν ντρέπονται για τα όσα πρεσβεύουν, που όμως δεν καταγγέλλουν τα μεγάλα αφεντικά που ευθύνονται για τα χάλια του πλανήτη, αλλά συγκαλύπτουν την παγκόσμια πραγματικότητα που διέπεται από ασύστολο κέρδος για τους λίγους και αγώνα επιβίωσης για τους υπόλοιπους.\nΜαζί με τα στημένα ΜΜΕ και toyw δημοσιογράφους δημιουργούν και το κλίμα για να είναι η πλειοψηφία του κάθε λαού σε πλήρη ύπνωση και να ασχολείται με ότι του σερβίρουν και όχι με το πώς θα οργανωθεί για να ανατρέψει το σύστημα.\nΚαι η φτωχοποίηση, η έλλειψη ποιότητας ζωής, η έλλειψη στοιχειωδών δικαιωμάτων, εργασιακών, κοινωνικών, ακόμη και ανθρώπινων βαφτίζονται μεταρρυθμίσεις.\nΒέβαια, η παράκρουση είναι ότι με τέτοιου είδους ατζέντα, με τέτοιες “μεταρρυθμίσεις”, κατέρχονται στις εκλογές και πείθουν τον κόσμο να τους ψηφίσει διάφοροι πολιτικοί με πιο χαρακτηριστικό το παράδειγμα του Μακρόν στη Γαλλία.\nΤο σύστημα, βέβαια, κυβερνά πέρα και έξω από κυβερνήσεις, αλλά θέλει να φαίνεται ότι έχει και τη λαϊκή βούληση μαζί του.\nΈνα εκπληκτικό και πολυδιαβασμένο κείμενο σου ήταν το “Η Μαφία θέλει και να την αγαπάμε”.\nΣτην Ελλάδα πέντε με έξι εκατοντάδες Έλληνες έχουν συνολικά περιουσία όσο οι υπόλοιποι όλοι μαζί.\nΣτην Ελλάδα της κρίσης, της φτώχειας και της μετανάστευσης οι μεγάλοι όμιλοι και εταιρείες αύξησαν κατά τη διάρκεια της κρίσης τα κέρδη τους κατά 30% και βάλε.\nΠαρ’ όλα αυτά, δεν τους αρκεί.\nΘέλουν κι άλλο αίμα.\nΘέλουν κι άλλες θυσίες.\nΘέλουν κι άλλες μειώσεις μισθών και συντάξεων.\nΘέλουν κι άλλες κατασχέσεις.\nΘέλουν κι άλλη εξαθλίωση.\nΚαι εμείς τους κοιτάμε ακόμη.\nΚαι εμείς τους πληρώνουμε ακόμη.\nΠιτσιρίκο, παλιά σου έγραψα το “ή αυτοί ή εμείς”.\nΔυστυχώς το αποτέλεσμα κρίθηκε.\nΜήπως όμως αυτό δε γίνεται πάντα;\nΜήπως όμως αυτό δε γίνεται παντού;\nΘα ήθελα πολύ να διαβάσω την απάντηση σου.\nΑυτή είναι η μοίρα των λαών;\nΥπάρχει επί της ουσίας άλλος δρόμος;\nΠεριμένω με εξαιρετικό ενδιαφέρον.\nΥ.Γ. Ίσως δεν είναι καιρός για βαρύγδουπες αναλύσεις και ίσως κατά καιρούς έχεις δώσει πολλές απαντήσεις.\nΚαι ίσως κάνω κατάχρηση του χώρου και του χρόνου σου, αλλά πιστεύω ότι θα είναι για όλους τους φίλους αναγνώστες κάτι πολύ σημαντικό.\n(Αγαπητό Παόκι, δεν έχω απαντήσεις για όλα. Πάντως, άλλος δρόμος υπάρχει. Ο δρόμος είναι να μην κλαις για αυτά που έχασες, να παρακάμπτεις τις κυβερνήσεις και να παίρνεις την τύχη σου στα χέρια σου. Εκατομμύρια άνθρωποι -σε όλο τον κόσμο- συνεργάζονται και συνεταιρίζονται και το κάνουν. Οι Έλληνες έχουν κολλήσει σαν τις μύγες σαν τα σκατά. Περιμένουν να τους σώσουν ο Τσίπρας και ο Μητσοτάκης. Ας περιμένουν. Τη μοίρα σου, στη ζωή, την φτιάχνεις μόνος σου. Να είσαι καλά.)\nNext story Όλοι απόψε στη συγκέντρωση των Παραιτηθείτε!\nPrevious story Η Νέα Δημοκρατία ζητάει να προστατευθεί το κύρος της ελληνικής Δικαιοσύχαχαχαχαχαχα!


Οριστικό: Μετά από 43 χρόνια τελικός Κυπέλλου με ξένο διαιτητή! – Sportfmpatras.gr\nHome›ΠΟΔΟΣΦΑΙΡΟ›Οριστικό: Μετά από 43 χρόνια τελικός Κυπέλλου με ξένο διαιτητή!\nΟριστικό: Μετά από 43 χρόνια τελικός Κυπέλλου με ξένο διαιτητή!\nΤο απίστευτα πολωμένο κλίμα μεταξύ ΠΑΟΚ και ΑΕΚ, σε συνδυασμό με τον… φόβο και την προκατάληψη που επικρατεί συνολικά στο ελληνικό ποδόσφαιρο οδήγησε την ΚΕΔ υπό τον Μέλο Περέιρα, ασφαλώς και με το πράσινο φως – ου μην και με την παρότρυνση της ηγεσίας της ΕΠΟ – να καταλήξει σε επιλογή ξένης διαιτητικής πεντάδας!\nΕνήμερη είναι από χθες το μεσημέρι και η Επιτροπή Παρακολούθησης της FIFA και οι αρμόδιοι της UEFA. Χθες (Τετάρτη 9/5) έγιναν επαφές του Μέλο Περέιρα και με τον συνεργάτη του στην ΚΕΔ Φερνάντεζ Μαρίν και με την επιτροπή Διαιτησίας της UEFA, προκειμένου να καταλήξουν στην επιθυμητή πεντάδα. Η απόφαση ελήφθη και τα ονόματα των ξένων διαιτητών που θα δούμε το απόγευμα του Σαββάτου στο ΟΑΚΑ θα γνωστοποιηθεί σήμερα με ανακοίνωση της ΕΠΟ.\nΗ τελευταία φορά που ξένος ρέφερι σφύριξε σε τελικό Κυπέλλου Ελλάδας ήταν το 1975, όταν ο Ιταλός Τζιανφράνκο Μενεγκάλι είχε διευθύνει το Ολυμπιακός – Παναθηναϊκός 1-0 στο «Γ. Καραϊσκάκης», με γκολ του… «δικού μας» Κώστα Δαβουρλή στο 35′.\nTagsΤΕΛΙΚΟΣ ΚΥΠΕΛΛΟΥ ΕΛΛΑΔΟΣ\nFootball League: Στις 18 Μαΐου θα διεξαχθεί ...\nΟ παλαίμαχος της Παναχαϊκής που έγινε Viral(!)\nΜέλος της ΕΠΣ Αχαΐας παρατηρητής στο τελικό κυπέλλου Ελλάδας!\nΠαναχαϊκή : Προπονήσεις σήμερα και αύριο στο βοηθητικό του Παμπελοπονησιακού


Καλύτερο πρόγραμμα προβολής Microsoft PowerPoint 2007/2010/2013/2017\nΈχω μερικές παρουσιάσεις του PowerPoint για προβολή σε μια εμπορική συνάντηση σε Mac. Αλλά το Microsoft Office λειτουργεί πάντα άσχημα. Υπάρχει πρόγραμμα προβολής PowerPoint για Mac; Ευχαριστώ.\nΣτη ζωή του γραφείου σας, το συχνό εργαλείο γραφείου που χρησιμοποιείτε πάντα είναι το PowerPoint, ειδικά σε ορισμένες παρουσιάσεις συσκέψεων. Η παρουσίαση του PowerPoint είναι απαραίτητη για να δείξετε το αφεντικό σας, τον συνεργάτη σας, ακόμη και τους πελάτες σας. Επομένως, ένα καλό στη χρήση πρόγραμμα προβολής PowerPoint είναι πολύ απαραίτητο.\nΤο ενσωματωμένο πρόγραμμα προβολής PowerPoint είναι το Microsoft Office PowerPoint. Εάν εγκαταστήσετε το Microsoft PowerPoint 2010 στον υπολογιστή σας, τότε μπορείτε να ανοίξετε και να διαβάσετε άμεσα αυτά τα αρχεία PowerPoint. Ωστόσο, το PowerPoint Office δεν λειτουργεί πάντα καλά.\nΕδώ λοιπόν, πρέπει να βρείτε το καλύτερο Πρόγραμμα προβολής PowerPoint. Σε αυτήν την ανάρτηση, θα σας κοινοποιήσουμε το πρόγραμμα προβολής PowerPoint για Mac, στο διαδίκτυο και για κινητές συσκευές όπως το iPad ή το τηλέφωνο Android.\nΜέρος 1. Τα καλύτερα 2 δωρεάν προγράμματα προβολής PowerPoint online για Windows και Mac\nΜέρος 2. Microsoft PowerPoint Viewer (2010 και πριν)\nΜέρος 3. Μετατροπέας PowerPoint σε βίντεο - Ανοίξτε το PowerPoint σε βίντεο\nΜέρος 4. Συχνές ερωτήσεις του PowerPoint Viewer\nΟι διαδικτυακοί θεατές PowerPoint είναι οι ευρέως χρησιμοποιούμενοι θεατές για τους περισσότερους χρήστες.\nPowerPoint Online - Online πρόγραμμα προβολής PowerPoint με λογαριασμό Microsoft\nΕάν έχετε λογαριασμό Microsoft, τότε μπορείτε να διαβάσετε αρχεία PowerPoint στον Ιστό.\n1 βήμα Πηγαίνετε στο https://office.live.com/start/PowerPoint.aspxκαι συνδεθείτε στον λογαριασμό σας Microsoft.\n2 βήμα Κάντε κλικ στο "Αρχείο"> "Άνοιγμα"> "Άνοιγμα φόρμας OneDrive" για να ανεβάσετε τα αρχεία PowerPoint σε τοπικό υπολογιστή ή τα αρχεία που έχουν αποθηκευτεί στο OneDrive.\n1. Πρέπει να ανεβάσετε τα δικά σας αρχεία PowerPoint στο OneDrive και το OneDrive σας παρέχει μόνο δωρεάν χώρο αποθήκευσης cloud 5 GB.\n2. Εάν έχετε πολύ εμπιστευτικά αρχεία PowerPoint, συνιστάται να μην χρησιμοποιείτε το πρόγραμμα προβολής PowerPoint στο διαδίκτυο για διαδικτυακό ιστό, δεν είναι 100% ασφαλές.\nΠαρουσιάσεις Google - Online αναγνώστης PowerPoint\nΤο Google Sildes είναι ένα άλλο δωρεάν πρόγραμμα προβολής PowerPoint στο διαδίκτυο, μπορείτε επίσης να χρησιμοποιήσετε δωρεάν αυτό το πρόγραμμα προβολής PowerPoint στο διαδίκτυο.\n1 βήμα Πηγαίνετε στο https://docs.google.com/presentation/?usp=mkt_slides, κάντε κλικ στην εικόνα Plus για να προσθέσετε αρχεία PowerPoint.\n2 βήμα Στην αναδυόμενη διεπαφή PowerPoint, κάντε κλικ στο "Αρχείο"> "Εισαγωγή διαφανειών" για να ανεβάσετε τα δικά σας αρχεία PowerPoint και, στη συνέχεια, κάντε κλικ στο "Αρχείο"> "Άνοιγμα"> επέλεξε το αρχείο PowerPoint που μόλις ανεβάσατε στο Drive για ανάγνωση.\n1. Το Drive σας παρέχει δωρεάν χώρο αποθήκευσης 15 GB για αποθήκευση αρχείων PowerPoint.\n2. Πρέπει να εκτελέσετε το Microsoft Office 2003.\nΕάν δεν έχετε εγκατεστημένο το Microsoft PowerPoint 2010 στον υπολογιστή σας, μπορείτε να ανοίξετε και να δείτε παρουσιάσεις του PowerPoint χρησιμοποιώντας το PowerPoint Viewer.\nΤο PowerPoint Viewer είναι ελεύθερο να σας επιτρέπει να προβάλλετε παρουσιάσεις με πλήρεις λειτουργίες που έχουν δημιουργηθεί στο PowerPoint 97 και σε νεότερες εκδόσεις με πλήρη πιστότητα. Αυτό το πρόγραμμα προβολής υποστηρίζει επίσης το άνοιγμα παρουσιάσεων Microsoft PowerPoint που προστατεύονται με κωδικό πρόσβασης.\n1 βήμα Δωρεάν λήψη του προγράμματος προβολής PowerPoint εδώ, https://www.microsoft.com/en-us/download/details.aspx?id=8255 και, στη συνέχεια, εγκαταστήστε τον στον υπολογιστή σας.\n2 βήμα Μετά την εγκατάσταση του προγράμματος προβολής PowerPoint, κάντε διπλό κλικ σε αυτήν τη συσκευή ανάγνωσης για να εισαγάγετε αρχεία ή αρχεία PowerPoint.\n3 βήμα Μπορείτε να παρουσιάσετε τα αρχεία PowerPoint σε πλήρη οθόνη. Εάν θέλετε να διαβάσετε άλλα αρχεία PowerPoint, πρέπει να κάνετε κλικ στο "Μενού"> "Τέλος Εμφάνιση" για να φορτώσετε άλλα αρχεία PPT.\nΕλέγξτε την παρακάτω λίστα για να δείτε ποιος τύπος αρχείου PowerPoint και υποστήριξη συστήματος υπολογιστή με Windows για αυτήν τη δωρεάν προβολή του PowerPoint.\nΕπεκτάσεις ονόματος αρχείου PowerPoint .ppt, .pptx, .pptm, .pot, .potx, .potm, .pps, .ppsx και .ppsm\nΠαρουσιάσεις που δημιουργήθηκαν στα προγράμματα του Microsoft Office Microsoft PowerPoint 2010\nΣύστημα Windows Windows 7, Windows Server 2003 R2 (32-bit x86)\nΕκδόσεις Windows Server 2003 R2 x64\nΔιακομιστή 2008 των Windows\n1. Το πρόγραμμα προβολής PowerPoint είναι δωρεάν για ανάγνωση σε υπολογιστή με Windows.\n2. Δεν υποστηρίζει λειτουργίες επεξεργασίας.\n3. Δεν υποστηρίζει το Microsoft Office 2013 και 1995.\n4. Το PowerPoint Viewer ανοίγει υποστηριζόμενους τύπους αρχείων παρουσίασης μόνο εάν μια έκδοση του PowerPoint δεν είναι εγκατεστημένη στον υπολογιστή που χρησιμοποιείται. Εάν το PowerPoint είναι εγκατεστημένο, ανοίγει την παρουσίαση και το PowerPoint Viewer δεν χρησιμοποιείται.\nΕάν χρησιμοποιείτε Mac ή θέλετε να προβάλετε αρχεία PowerPoint στο iPad ή στο τηλέφωνό σας Android, σε αυτό το σημείο, ενδέχεται να κολλήσετε. Επιπλέον, εάν δεν έχετε σύνδεση στο Διαδίκτυο, θα διαπιστώσετε ότι το διαδικτυακό πρόγραμμα προβολής PPT δεν είναι διαθέσιμο. Έτσι, ο ευκολότερος τρόπος για να ανοίξετε και να διαβάσετε την παρουσίασή σας είναι να μετατρέψετε τα αρχεία PowerPoint σε βίντεο, το οποίο σας επιτρέπει να προβάλλετε τα αρχεία PowerPoint εν κινήσει. Μετατροπέας PowerPoint σε βίντεο είναι το ακριβές εργαλείο.\nΜετατροπέας PowerPoint σε βίντεο\nΜετατροπή PowerPoint σε DVD και βίντεο σε Windows 64 bit ή 32 bit.\nΥποστηρίξτε διάφορες μορφές αρχείων PowerPoint, όπως * .ppt, * .pptx, * .pptm, * .ppsx, * .pps, * .ppsm, * .potx, * .pot, * .potm, * .odp κ.λπ.\nΥποστηρίξτε όλη την έκδοση του PowerPoint όπως το 2016, 2013, 2012, 2010, 2007 κ.λπ.\nΠροσθέστε την αφήγησή σας στα αρχεία PowerPoint.\n1 βήμα Μετά την εγκατάσταση, πρέπει να ξεκινήσετε αυτό το εργαλείο στον υπολογιστή σας και να επιλέξετε "Μετατροπή σε βίντεο".\n2 βήμα Κάντε κλικ στο "Προσθήκη αρχείων PPT"> "Επόμενο" για να επιλέξετε "Μετατροπή λειτουργίας" και "Ρυθμίσεις βίντεο". Εδώ μπορείτε να επιλέξετε MP4, MOV, AVI ή άλλες μορφές βίντεο.\n3 βήμα Κάντε κλικ στο κουμπί "Έναρξη" για να μετατρέψετε το PowerPoint σε βίντεο, ώστε να έχετε οποιαδήποτε προβολή του PowerPoint σε Mac ή iPad.\nΜέχρι τώρα, όλοι οι θεατές του PowerPoint έχουν κοινοποιηθεί εδώ. Μπορείτε να επιλέξετε το καλύτερο πρόγραμμα προβολής ανάλογα με την περίπτωσή σας για να διαβάσετε αρχεία PowerPoint.\nΑυτή η σελίδα συλλέγει τους καλύτερους 4 θεατές PowerPoint για χρήστες Windows, Mac και online. Μπορείτε εύκολα να ανοίξετε ένα αρχείο PowerPoint χωρίς εφαρμογή PowerPoint. Επιπλέον, μπορείτε να δείτε τα αρχεία PowerPoint με τη μορφή βίντεο σε οποιαδήποτε συσκευή σας.\nΠοιο είναι το καλύτερο; Τώρα, είναι η σειρά σας να αφήσετε τα σχόλιά σας παρακάτω.\nΤι είναι η μορφή του PowerPoint;\nΤο PPSX είναι η επέκταση για μια εκπομπή PowerPoint. Αποθηκεύει παρουσιάσεις ως παρουσίαση διαφανειών. Όταν κάνετε διπλό κλικ σε αυτό, ανοίγει σε προβολή παρουσίασης αντί για κανονική προβολή.\nΠώς μπορώ να μετατρέψω ένα αρχείο PPTX σε PDF;\nΕάν θέλετε να κάνετε το αρχείο PPTX καθολικό, η μετατροπή της παρουσίασης του PowerPoint σε PDF είναι μια καλή λύση. Ανοίξτε το αρχείο PPTX στο PowerPoint 2010 ή μεταγενέστερη έκδοση και κάντε κλικ στο Αρχείο> Αποθήκευση ως> Αυτός ο υπολογιστής (υπολογιστής). Πληκτρολογήστε το όνομα αρχείου και επιλέξτε PDF από την αναπτυσσόμενη λίστα Αποθήκευση ως τύπου. Στη συνέχεια, κάντε κλικ στο κουμπί Αποθήκευση για να μετατρέψετε το αρχείο PPTX σε PDF.\nΠώς μπορώ να μορφοποιήσω όλες τις εικόνες στο PowerPoint;\nΑνοίξτε το αρχείο PowerPoint και επιλέξτε τις εικόνες. Στην καρτέλα Μορφή, μπορείτε να επιλέξετε να περικόψετε εικόνες, να προσθέσετε καρέ, να αλλάξετε χρώμα ή φωτεινότητα, να προσθέσετε εφέ, ακόμη και να συμπιέσετε εικόνες στο PowerPoint.\n23 Ιανουαρίου 2019 16:48 / Ενημερώθηκε από Τζένη Ράιαν προς την PowerPoint\nΘέλετε να μετατρέψετε το Apple Keynote σε PowerPoint ή να δείτε το Keynote στο PPT; Μπορείτε να μάθετε από αυτό το άρθρο σχετικά με τον τρόπο λειτουργίας του αρχείου Keynote .key με το PowerPoint.\nΠώς να αλλάξετε το μέγεθος διαφάνειας του PowerPoint\nΠοιο είναι το μέγεθος μιας διαφάνειας PowerPoint; Πώς να αλλάξετε τις διαστάσεις διαφανειών του PowerPoint στο PowerPoint; Διαβάστε αυτό το άρθρο και βρείτε την απάντηση.\nPowerPoint Πρόγραμμα προβολής PowerPoint


Τι θα γίνει με χιονοδρομικά, γυμνάσια - λύκεια, εστίαση. Βήμα - βήμα η άρση των μέτρων - ΘΕΜΑ...ΥΓΕΙΑΣ\nHome / ΔΗΜΟΣΙΑ ΥΓΕΙΑ / ΕΙΔΗΣΕΙΣ / ΚΟΙΝΩΝΙΑ / Τι θα γίνει με χιονοδρομικά, γυμνάσια - λύκεια, εστίαση. Βήμα - βήμα η άρση των μέτρων\nΠιθανή ημερομηνία για την επαναλειτουργία των χιονοδρομικών κέντρων είναι η 1η Φεβρουαρίου. Τι θα γίνει με τα δια ζώσης μαθήματα σε Γυμνάσια και Λύκεια και την εστίαση.\nΣύμφωνα τον ΣΚΑΪ την Παρασκευή θα γίνει μια πρώτη συζήτηση για άνοιγμα των χιονοδρομικών κέντρων. Πιθανότερη ημερομηνία για την επαναλειτουργία τους, είναι η 1η Φεβρουαρίου, ωστόσο δεν έχει αποκλειστεί εντελώς και το ενδεχόμενο να ανοίξουν στις 25 Ιανουαρίου.


ΑΕΚ: Επιδεικνύουμε την ευρωπαϊκού επιπέδου συμπεριφορά μας - Δεν απαντάμε σε προκλήσεις\nΗ ΠΑΕ ΑΕΚ θέλησε να τονίσει στους οπαδούς τις το πόσο σημαντικό είναι να μην προκληθεί η οποιαδήποτε ένταση, στο ερχόμενο ντέρμπι με τον Παναθηναϊκό.\nΕπικαλούμενη την ευπρεπή ατμόσφαιρα κόντρα στον Ολυμπιακό, η Ένωση, μέσω ανακοίνωσης, ζήτησε από τους υποστηρικτές της να μην απαντήσουν σε καμία πρόκληση.\n«Επιστρέφουμε την Κυριακή το απόγευμα μαζικά στις εξέδρες του ΟΑΚΑ για να στηρίξουμε την ομάδα μας κόντρα στον Παναθηναϊκό\n-Αποδείξαμε εμπράκτως στους τελευταίους αγώνες και –κυρίως- με την άψογη συμπεριφορά μας στο ντέρμπι με τον Ολυμπιακό ότι μπορούμε να βρισκόμαστε δίπλα στην ομάδα μας, δημιουργώντας μοναδική ατμόσφαιρα ΜΟΝΟ με τη φωνή μας και χωρίς το παραμικρό πρόβλημα\n-Αποδείξαμε σε όλους ότι μπορούμε και θα το ξανακάνουμε!\n– Αγνοώντας τις προκλήσεις, αποφεύγοντας κάθε πιθανή παγίδα, που μπορεί να θέσει σε κίνδυνο την ομάδα μας και την έδρα μας, προσέχοντας ακόμα και τον διπλανό μας!\n– Επιδεικνύουμε την ίδια ευρωπαϊκού επιπέδου συμπεριφορά και παραμένουμε κοντά στην ομάδα μας σε όλους τους αγώνες που ακολουθούν! Eίμαστε και πάλι κοντά στην ΑΕΚ και καλούμαστε να αποδείξουμε προς πάσα κατεύθυνση ότι αξίζουμε να μείνουμε μέχρι το τέλος κοντά!»


Με επιτυχία πραγματοποιήθηκε σεμινάριο θηροφυλάκων της ΣΤ’ ΚΟΜΑΘ\nΑρχική σελίδαΔελτία ΤύπουΜε επιτυχία πραγματοποιήθηκε σεμινάριο θηροφυλάκων της ΣΤ’ ΚΟΜΑΘ\nΗ ΣΤ’ Κυνηγετική Ομοσπονδία Μακεδονίας Θράκης διοργάνωσε την Τετάρτη 8 Ιουνίου 2011 εκπαιδευτικό σεμινάριο των ιδιωτικών φυλάκων θήρας της περιοχής ευθύνης της, με σκοπό πάντα την καλύτερη ενημέρωση για την προστασία του φυσικού περιβάλλοντος και του θηραματικού πλούτου της χώρας μας. Η θεματολογία αφορούσε τη νομοθεσία, την υγιεινή και την ασφάλεια. Το σεμινάριο έγινε στις εγκαταστάσεις της Σχολής Δασολογίας και Φυσικού Περιβάλλοντος του Αριστοτελείου Πανεπιστημίου Θεσσαλονίκης στο Φοίνικα και συμμετείχαν όλοι οι θηροφύλακες της Μακεδονίας και Θράκης της ΣΤ’ ΚΟΜΑΘ.\nΧαιρετισμό απηύθυνε ο Πρόεδρος της Σχολής Δασολογίας και Φυσικού Περιβάλλοντος, καθηγητής κ. Παναγιώτης Στεφανίδης, ο οποίος εξήρε το έργο της Θηροφυλακής, ενώ μίλησε και για την αγαστή συνεργασία μεταξύ Σχολής και ΣΤ’ ΚΟΜΑΘ. Στη συνέχεια χαιρετισμό απηύθυνε και ο αρμόδιος για θέματα θηραματοπονίας και άγριας πανίδας καθηγητής κ. Χρήστος Βλάχος, ο οποίος έδωσε συμβουλές για την προστασία της άγριας ζωής από τους θηροφύλακες..\nην έναρξη των εισηγήσεων – εκπαιδευτικών ομιλιών έκανε ο Υπαστυνόμος Α’ της Γενικής Αστυνομικής Διεύθυνσης Θεσσαλονίκης Αναστάσιος Κατραμάδος, ο οποίος με την ιδιότητα του ψυχολόγου της αστυνομίας αναφέρθηκε διεξοδικά σε θέματα επικοινωνίας μεταξύ του προανακριτικού υπαλλήλου (θηροφύλακα) και του ελεγχόμενου στο πεδίο, δίνοντας τις κατάλληλες οδηγίες ώστε να μη δημιουργούνται εντάσεις κατά την άσκηση των καθηκόντων των θηροφυλάκων. Στη συνέχεια ο κύριος Κατραμάδος απάντησε αναλυτικά σε όλες τις ερωτήσεις των θηροφυλάκων, οι οποίοι έδειξαν μεγάλο ενδιαφέρον για το θέμα.\nΠαπασπυρόπουλος Κ.Γ. – Διευθυντής Θηροφυλακής ΣΤ’ ΚΟΜΑΘ - Το έργο της Ομ. Θηροφυλακής


«Η ποινικοποίηση της προσφυγιάς και η επίθεση στην αλληλεγγύη», διαδικτυακή εκδήλωση13/6 19:00 - infolibre\nΗ Συνέλευση Ενάντια σε Εγκλεισμούς και Αποκλεισμούς προσκαλεί στη διαδικτυακή εκδήλωση με τίτλο: «Η ποινικοποίηση της προσφυγιάς και η επίθεση στην αλληλεγγύη», την Κυριακή 13/6/2021 και ώρα 19:00.\nΓια πρώτη φορά στη μεταπολεμική πολιτική πρακτική, η φρίκη των στρατοπέδων συγκέντρωσης χτυπά την πόρτα της Ευρώπης. Με το νέο (αντί-)μεταναστευτικό νομικό οπλοστάσιο της Ευρωπαϊκής Ένωσης νομιμοποιείται η κατασκευή και η λειτουργία κλειστών καταυλισμών-στρατοπέδων όπου κρατούνται οι αιτούντες άσυλο που φθάνουν στα σύνορα της Ευρώπης ενώ ταυτόχρονα απαγορεύονται οι διασώσεις στη θάλασσα και οι επαναπροωθήσεις γίνονται τυπική πρακτική των Αρχών. Τα νησιά του Ανατολικού Αιγαίου και ο Έβρος γίνονται για άλλη μια φορά τα εργαστήρια για την πιλοτική εφαρμογή αυτής της απάνθρωπης και επικίνδυνης πολιτικής που για να επιβληθεί έπρεπε πρώτα να ποινικοποιηθεί η ίδια η συνθήκη του πρόσφυγα-μετανάστη και να συκοφαντηθούν όλοι και όλες όσες στέκονται με αλληλεγγύη δίπλα του.\nΣτην εκδήλωση αυτή θα παρακολουθήσουμε τη γενεαλογία του εκφασισμού της Ευρωπαϊκής κοινής γνώμης ξεκινώντας από την ποινικοποίηση της φιλοξενίας στη Γαλλία του ’90 που στηλίτευσε και ανέλυσε ο Jack Derrida και θα προχωρήσουμε στην ποινικοποίηση της διάσωσης και σε συγκεκριμένες αναφορές για την καθοδηγούμενη μεταστροφή των τοπικών κοινωνιών των νησιών του Ανατολικού Αιγαίου από το 2015 ως σήμερα και την επιβολή από τις τοπικές και τις εθνικές Αρχές ακροδεξιών πρακτικών ώστε να χτυπηθούν τα κινήματα αλληλεγγύης προς τους πρόσφυγες-μετανάστες και να μην υπάρχουν μάρτυρες στο συλλογικό έγκλημα που επιτελείται στις παρυφές του ευρωπαϊκού χώρου.\n–Γ. Κακολύρης (επίκουρος καθηγητής στο τμήμα Φιλοσοφίας του ΕΚΠΑ):\n“Η φιλοξενία πέρα από την κυριαρχία: Ο Ζακ Ντερριντά για την απρουπόθετη και την υπό όρους φιλοξενία”\n–Β. Κερασιώτης (μέλος της HIAS):\n“Όψεις της ποινικοποίησης του προσφυγικού”\n–Έ. Λατσούδη (Αλληλεγγύη Λέσβου): “Λέσβος:\nΠως από νησί της αλληλεγγύης μετατράπηκε σε εργαστήρι ανάπτυξης φασισμού”\n-Ραούλ (αλληλεγγύη Χίου):\n“Η επίθεση στην αλληλεγγύη στη Χίο”\n–Κική Τ. (αλληλεγγύη Κω):\n“Πώς οι απλοί άνθρωποι της Κω σήκωσαν το βάρος της επονομαζόμενης ‘προσφυγικής κρίσης”\n–Ιάσονας Α. (διασώστης MARE IONIO):\n“Η ποινικοποίηση της διάσωσης ως ένας από τους βασικούς πυλώνες της (αντι)μεταναστευτικής πολιτικής των\n«Η φιλοξενία πέρα από την κυριαρχία: Ο Ζακ Ντερριντά για την απρουπόθετη και την υπό όρους φιλοξενία».\nΟ Ζακ Ντερριντά είναι ο φιλόσοφος που έφερε στο φιλοσοφικό και πολιτικό προσκήνιο την έννοια της φιλοξενίας τα τελευταία είκοσι πέντε χρόνια. Αφορμή για την ενασχόληση του αποτέλεσε η απόπειρα ποινικοποίησης της φιλοξενίας από τον Υπουργό Εσωτερικών της Γαλλίας, Ζαν-Λουί Ντεμπρέ (Jean-Louis Debré), ο οποίος κατέθεσε στο γαλλικό κοινοβούλιο τον χειμώνα του 1997 ένα νομοσχέδιο που προέβλεπε την υποχρέωση των ιδιοκτητών ενός ακινήτου να δηλώνουν την άφιξη ή την αναχώρηση οποιουδήποτε ξένου που στερείταιάδεια παραμονής. Η μη συμμόρφωση με αυτήν την υποχρέωση θα εκλαμβανόταν ως «αδίκημα φιλοξενίας» και θα τιμωρούταν από τον νόμο, έτσι που για πρώτη φορά στην ιστορία του ανθρώπου η παροχή φιλοξενίας θα καθίστατο ποινικό αδίκημα. Η αντίδραση του Ντερριντά, αλλά και αρκετών άλλων, ήταν η έκκληση σε «πολιτική ανυπακοή».\nΣτο εκτεταμένο έργο του για τη φιλοξενία ο Ντερριντά αναφέρεται διεξοδικά στο ζήτημα της κυριαρχίας που εμπλέκεται στη φιλοξενία, δηλαδή ότι η δυνατότητα της φιλοξενίας εδράζεται σε μια ασύμμετρη, άνιση σχέση ανάμεσα στον οικοδεσπότη και τον φιλοξενούμενο. Ενώ ο πρώτος είναι ο κύριος του οίκου του, ο δεύτερος προσέρχεται σε αυτόν απλώς με την ιδιότητα του επισκέπτη. Αυτό έχει σαν αποτέλεσμα η φιλοξενία να προσφέρεται συνήθως «υπό όρους»: χρονικούς, αριθμητικούς, δικαιικούς, γλωσσικούς κ.ά. Στην υπό όρους φιλοξενία ο Ντερριντά αντιπαραθέτει την απροϋπόθετη φιλοξενία, ως τη μόνη «πραγματική», «αληθινή» μορφή φιλοξενίας, ως τη μόνη μορφή φιλοξενίας ικανή να ανατρέψει την αρχική άνιση σχέση που υφίσταται μεταξύ του οικοδεσπότη και του ξένου. Ωστόσο, όπως ο ίδιος υπογραμμίζει, η απροϋπόθετη φιλοξενία είναι «αδύνατη» λόγων των κινδύνων που εμπεριέχει. Έτσι, για τον Ντερριντά, η υπεύθυνη πολιτική πράξη και απόφαση συνίσταται στην ανάγκη μιας αδιάλειπτης «διαπραγμάτευσης» ανάμεσα στην απροϋπόθετη και την υπό όρους φιλοξενία.\n[Ο Μάκης Κακολύρης διδάσκει σύγχρονη ηπειρωτική φιλοσοφία στο ΕΚΠΑ.\nΤο 2017 εξέδωσε το βιβλίο Η ηθική της φιλοξενίας: Ο Ζακ Ντερριντά για την απροϋπόθετη και την υπό όρους φιλοξενία (Πλέθρον)].\nΒ. Κερασιώτης, μέλος της HIAS.\nΈφη Λατσούδη, Αλληλεγγύη Λέσβου. “Λέσβος: Πως από νησί της αλληλεγγύης μετατράπηκε σε εργαστήρι ανάπτυξης φασισμού”\nΤο 2015-16 η Λέσβος χαρακτηρίστηκε ως το νησί της Αλληλεγγύης και έγινε γνωστή για την ανθρωπιά με την οποία οι πολίτες της υποδέχτηκαν τους πρόσφυγες που κατέφθαναν από τα απέναντι παράλια.\nΣήμερα, πέντε χρόνια μετά, η κατάσταση είναι εντελώς διαφορετική, με τη Λέσβο να έχει μετατραπεί σε ένα εργαστήρι ανάπτυξης φασισμού. Η μισαλλοδοξία, ο ρατσισμός και η ξενοφοβία κυριαρχούν στο δημόσιο διάλογο και επηρεάζουν ένα μεγάλο μέρος της κοινωνίας, το οποίο μένει απαθές στις καταπιεστικές πρακτικές και την απανθρωποποίηση που υφίστανται οι αιτούντες άσυλο, ενώ η ακροδεξιά εγκληματεί ανενόχλητη, οργανώνοντας επιθέσεις και πογκρόμ κατά προσφύγων και υποστηρικτών των ανθρωπίνων δικαιωμάτων.\nΗ εισήγηση στοχεύει να αναλύσει τη στρατηγική και τις πολιτικές που οδηγούν σε αυτή τη μεταστροφή. Παρακολουθούμε τα περιστατικά που έλαβαν χώρα στη Λέσβο, αναγνωρίζουμε τη στοχοποίηση των προσφύγων και της κοινωνίας των πολιτών ως κύριο στοιχείο στον μηχανισμό εκφασισμού της κοινωνίας και ενώνουμε τα κομμάτια του παζλ, για να καταλήξουμε ότι όλα αυτά δεν είναι τυχαία γεγονότα, αλλά μια γνωστή και επικίνδυνη πολιτική.\nΡαούλ, πρώην εθελοντής/αλληλέγγυος από το Δεκέμβρη του 2015 έως τις τελευταίες ημέρες του Φλεβάρη του 2021.\n“Η επίθεση στην αλληλεγγύη στη Χίο”.\nΞεκίνησα ερχόμενος από Αθήνα, από το πρώτο βράδυ στα νότια παράλια του νησιού στις περιπολίες κι επικοινωνία στο ράδιο με στρατό, λιμενικό και με εθελοντικές ομάδες για επικείμενες αφίξεις μικρών βαρκών. Τις πρώτες μέρες θυμάμαι, όπως επέστρεφα τα πρωινά περί τις 10.00-11.00 το πρωί, σταματούσα το αμάξι στην άκρη για να σκουπίσω τα δάκρυά μου, καθότι μου θόλωναν την όραση. Συνέχισα ανελλιπώς με πολλούς άλλους εθελοντές και εθελόντριες μέχρι τις αρχές Φλεβάρη του επόμενου έτους. Τότε ήρθε το Λιμενικό και η Φρόντεξ και μας ζήτησαν στοιχεία – εγώ έφυγα, οι περισσότεροι έμειναν, αλλά εκδιώχθηκαν ένα μήνα μετά, γιατί ήρθε σε ισχύ η περίφημη συμφωνία ΕΕ – Τουρκίας. Μέχρι και τότε ο κόσμος ήταν θετικός προς τους κατατρεγμένους και βοηθούσε ποικιλοτρόπως.\nΤο αφήγημα όμως ήθελε δράκο και με πρωτοστάτες τα τοπικά ΜΜΕ, γρήγορα, σύσσωμος σχεδόν ο κόσμος της Χίου στράφηκε εναντίον των κατατρεγμένων και των αλληλέγγυων. Σε αγαστή συνεργασία με την αστυνομία, ένα- ένα έριχναν τα όποια άτυπα πολιτισμικά κάστρα, μέχρι που παρέμειναν μόνο οι κρατικές λειτουργίες, οι μεγάλες ΜΚΟ και το στρατόπεδο συγκέντρωσης στη ΒΙΑΛ. Έκτοτε, κάθε φωνή αλληλεγγύης σίγαζε πριν προλάβει να γεννηθεί, η αστυνομία βαρούσε ανηλεώς αλληλέγγυους και μετανάστες και ο κόσμος λύσσαξε να φύγουν οι κακοί ξένοι από το νησί και να επανέλθει μια κανονικότητα. Ο δράκος παρέμεινε ο ίδιος όλα αυτά τα χρόνια, αλλά άλλαζαν οι κομπάρσοι για να παραμένει φρέσκια η ιστορία και να δίνεται νόημα στις ζωές των μουδιασμένων από τις κυβερνητικές πολιτικές των δογμάτων του σοκ των τελευταίων χρόνων.\nΚική Τσεσμετζή, Αλληλεγγύη Κω, διασώστρια.\n“Πώς οι απλοί άνθρωποι της Κω σήκωσαν το βάρος της επονομαζόμενης ‘προσφυγικής κρίσης’»\nΗ Κως ξυπνάει από τον ύπνο της τον Μάιο του 2015 μέσα σε ένα πολύ μεγάλο πρόβλημα: έρχονται πρόσφυγες- μετανάστες και είναι ανέτοιμη! Μια φούχτα άνθρωποι, μια παρέα κάνουν μια ομάδα. Κάνουν ότι μπορούν, για να βοηθήσουν με όποιον τρόπο μπορεί ο καθένας… 24 ώρες το εικοσιτετράωρο εκεί σε βάρδιες, χάσαμε τον ύπνο μας και τη βόλεψη μας, αλλά δεν το αλλάζουμε με τίποτα όλο αυτό. Πήραμε πολλά μαθήματα ζωής…\nΙάσονας Αποστολόπουλος, διασώστης MARE IONIO.\n“Η ποινικοποίηση της διάσωσης ως ένας από τους βασικούς πυλώνες της (αντι)μεταναστευτικής πολιτικής των ευρωπαϊκών κρατών”.\nΗ ποινικοποίηση της αλληλεγγύης προς τους προσφυγές στην στεριά έχει ως στόχο να εδραιωθεί το στρατόπεδο ως παράδειγμα, ως συνθήκη ζωής για τους αιτούντες-ούσες άσυλο και να διαιωνίζεται ο ρατσισμός, η ξενοφοβία και η κοινωνική διαίρεση. Στην θάλασσα, η ποινικοποίηση της διάσωσης ισοδυναμεί με την καταδίκη σε θάνατο εκατοντάδων ανθρώπων, καθιστώντας τα συνοριακά περάσματα πολύ πιο θανατηφόρα, με στόχο την αποτροπή μεταναστευτικών κινήσεων. Αυτή τη στιγμή 5 καράβια διασωστικών οργανώσεων είναι μπλοκαρισμένα από τις ιταλικές αρχές και δεκάδες διασώστες είναι υπό δίωξη σε Ιταλία και Ελλάδα. Τα ευρωπαϊκά κράτη κάνουν ό,τι μπορούν για να εξαφανίσουν τους μάρτυρες από τα σύνορα της Ευρώπης, ώστε να μπορούν να εφαρμόζουν ανενόχλητα μαζικές παράνομες απελάσεις και δολοφονικές πρακτικές ανάσχεσης της μετανάστευσης, δημιουργώντας αόρατες ζώνες απόλυτης ασυδοσίας, βαρβαρότητας και θανατοπολιτικής.\nΠροηγούμενο άρθρο Εκδηλώσεις τριημέρου 11-13/6 για το ταξίδι και τον ερχομό των Ζαπατίστας\nΕπόμενο άρθρο Οι Ζαπατίστας έφτασαν Αζόρες: νέα ανακοίνωση!


ΥΠΟΙΚ: Ο φετινός ΕΝΦΙΑ θα υπολογιστεί με τις ισχύουσες τιμές ζώνης -Ποιες παρεμβάσεις θα γίνουν\nΠαρεμβάσεις στον ΕΝΦΙΑ για να καταστεί πιο δίκαιος φόρος εξήγγειλε ο αναπληρωτής υπουργός Οικονομικών Τρύφων Αλεξιάδης, ωστόσο για φέτος ο υπολογισμός του θα γίνει με τις ισχύουσες τιμές ζώνης.\nΑπό το ΥΠΟΙΚ που παραχώρησε συνέντευξη Τύπου ο κ.Αλεξιάδης υποστήριξε πως γίνεται ήδη μία προεργασία γιο τον ΕΝΦΙΑ και το θέμα είναι ήδη στο τραπέζι των συζητήσεων με τους θεσμούς. Αυτό που αναζητά το ΥΠΟΙΚ είναι το ίδιο δημοσιονομικό αποτέλεσμα, αλλά με αλλαγές σε δύο εσωτερικούς φόρους, στον βασικό και τον συμπληρωματικό. Πάντως ο κ.Αλεξιάδης ξεκαθάρισε πως ο φετινός ΕΝΦΙΑ θα υπολογιστεί με τις ισχύουσες τιμές ζώνης με στόχο πάντως να πέσει μεγαλύτερο βάρος στις υψηλότερες περιουσίες.\nΤα μέτρα για τους αγρότες θα εφαρμοστούν\nΟι δηλώσεις πάντως του κ.Αλεξιάδη προκάλεσαν ηλεκτροσόκ στους αγρότες, αφού ο αναπληρωτής υπουργός Οικονομικών διευκρίνισε πως τα μέτρα θα εφαρμοστούν. Δηλαδή θα καταργηθεί το φθηνό πετρέλαιο, θα μπει τέλος στην ευνοϊκή φορολόγηση για επιδοτήσεις και αποζημιώσεις, ενώ\nθα αυξηθεί σταδιακά και ο φόρος εισοδήματος.\nΦοροδιαφυγή: Ολοι οι ελεγκτές στους δρόμους\nΑναφερόμενος στο θέμα της φοροδιαφυγής ο αναπληρωτής υπουργός Οικονομικών ανέφερε πως όλοι οι ελεγκτές θα βγουν στους δρόμους προκειμένου να εντοπίσουν τους παραβάτες. Μάλιστα είπε πως οι έλεγχοι που πραγματοποιήθηκαν το Σαββατοκύριακο σε 1.600 επιχειρήσεις έδειξαν 23% παραβατικότητα.\nΤόνισε πως θα δοθεί έμφαση στον εντοπισμό των ταμειακών μηχανών μαϊμού. Ξεκαθάρισε πως θα γίνουν πιο αυστηρές οι ποινές και θα επιβάλλονται μεγαλύτερα πρόστιμα. Μάλιστα προειδοποίησε πως οι παραβάτες θα είναι σε διαρκή στόχευση και θα γραφτούν για πάντα στη μαύρη λίστα.\nΕπικαιρότητα, Οικονομία, ΥΠΟΙΚ\nΥΠΟΙΚ: Ο φετινός ΕΝΦΙΑ θα υπολογιστεί με τις ισχύουσες τιμές ζώνης -Ποιες παρεμβάσεις θα γίνουν added by admin on 29 Ιουλίου, 2015


edu4u - Το προφίλ των ελληνικών Πανεπιστημίων - Το 50% των φοιτητών παίρνει πτυχίο\nΟι μισοί φοιτητές δεν καταφέρνουν να φθέσουν στο πτυχίο. Συγκεκριμένα, όπως προκύπτει από τα στοιχεία της ΕΘΑΑΕ, τα τελευταία πέντε χρόνια, το ποσοστό των αποφοίτων μας σε σχέση με αυτόν που εγγράφονται στο σύνολο των πανεπιστημίων είναι κοντά στο 50%.\nΤο προφίλ των ελληνικών Πανεπιστημίων παρουσίασε ο πρόεδρος της Εθνικής Αρχής Ανώτατης Εκπαίδευσης (ΕΘΑΑΕ), Περικλής Μήτκας, κατά τη διήμερη συζήτηση στην Επιτροπή Μορφωτικών Υποθέσεων της Βουλής για τη διασύνδεση των Πανεπιστημίων με την οικονομία.\nΑνάμεσα στα στοιχεία που παρουσίασε ο κ. Μήτκας στην Επιτροπή της Βουλής, ξεχωρίζει η διαπίστωση ότι, ενώ ο φοιτητικός πληθυσμός στην Ελλάδα παραμένει μεταξύ των μεγαλύτερων στις χώρες της Ευρώπης και του ΟΟΣΑ, ο αριθμός των αποφοίτων είναι χαμηλότερος και, για την ακρίβεια, οι μισοί από τους φοιτητές που εγγράφονται καταφέρνουν να αποφοιτήσουν.\nΣυγκεκριμένα, όπως τόνισε ο πρόεδρος της ΕΘΑΑΕ, «τα τελευταία πέντε χρόνια που έχουμε στοιχεία στην ΕΘΑΑΕ, το ποσοστό των αποφοίτων μας σε σχέση με αυτό που εγγράφονται στο σύνολο των πανεπιστημίων – που είναι ένας πολύ καλός δείκτης – είναι κοντά στο 50%».\nΤο προφίλ των ελληνικών πανεπιστημίων\n– Έχουμε 800 χιλιάδες εγγεγραμμένους φοιτητές\nΣτη χώρα, σήμερα, λειτουργούν 24 πανεπιστήμια και η ΑΣΠΑΙΤΕ, στα οποία προσφέρονται 430 προγράμματα προπτυχιακών σπουδών από 427 τμήματα, 1.110 προγράμματα μεταπτυχιακών σπουδών και 291 προγράμματα διδακτορικών σπουδών. Το σύνολο των εγγεγραμμένων φοιτητών σε όλες τις βαθμίδες είναι περίπου 800 χιλιάδες, εκ των οποίων οι περίπου 680 χιλιάδες – το 85% – είναι προπτυχιακοί.\n– Ο αριθμός μελών ΔΕΠ\n– Τι σπουδάζουν οι φοιτητές\n– Ετήσια έκθεση της ΕΘΑΑΕ για το 2020\nΣτην ετήσια έκθεση της ΕΘΑΑΕ για το 2020 που θα κατατεθεί μέχρι το τέλος του χρόνου στη Βουλή αποτυπώνονται οι διεθνείς εξελίξεις της ανώτατης εκπαίδευσης και παρουσιάζεται η θέση της Ελλάδας σε σχέση με χώρες μέλη του ΟΟΣΑ. Κάποια σημεία, συμπεράσματα από αυτή την έκθεση είναι ότι το ποσοστό κατόχων πτυχίου ανώτατης εκπαίδευσης στην Ελλάδα και διεθνώς σημειώνει διαχρονική αύξηση. Στην Ελλάδα, στις ηλικίες 25 έως 34, βρίσκεται κοντά στο μέσο όρο των χωρών του ΟΟΣΑ, στο 42% έναντι του 45% του ΟΟΣΑ. Αντίθετα στις ηλικίες 25 ως 64, δηλαδή αν περιλάβουμε και μεγαλύτερες ηλικίες, το ποσοστό των κατόχων πτυχίου τριτοβάθμιας εκπαίδευσης υπολείπεται. Είναι στο 32% έναντι 40% στις χώρες του ΟΟΣΑ. Οι γυναίκες με πτυχίο τριτοβάθμιας εκπαίδευσης υπερτερούν αριθμητικά των ανδρών και στην Ελλάδα κατά 15% και διεθνώς. Η απασχόληση των πτυχιούχων στην Ελλάδα, όμως, βρίσκεται σημαντικά χαμηλότερα από ότι στις χώρες της Ευρώπης και του ΟΟΣΑ. Στους πτυχιούχους τριτοβάθμιας εκπαίδευσης ηλικίας 25 έως 64 είναι στο 76% η απασχόληση. Μεταξύ των νέων αποφοίτων, στις ηλικίες δηλαδή 25 έως 34 πέφτει λίγο περισσότερο. Η απασχόληση είναι στο 73%. Απέχει περίπου 12 ποσοστιαίες μονάδες από το μέσο όρο των χωρών του ΟΟΣΑ. Φυσικά είναι και αποτέλεσμα της οικονομικής κρίσης που βιώνει η χώρα.\n– «Πρωτιά» σε φοιτητικό πληθυσμό, αλλά αποφοιτούν οι μισοί\n– Ολιγάριθμο το διδακτικό προσωπικό\n– Καλές επιδόσεις στην έρευνα\n– Διδάκτορες νέοι ερευνητές μεταναστεύουν\n– Ένας στους τέσσερις αποφάσισε να επιστρέψει στην Ελλάδα\n– Διεθνείς λίστες κατάταξης\n– Εξ αποστάσεως διδασκαλία λόγω πανδημίας\n– Συγχωνεύσεις των πρώην ΤΕΙ με τα πανεπιστήμια\n– Συνεργασία και διασύνδεση των ΑΕΙ με την οικονομία και τη βιομηχανία\n– Κριτήρια για την ετήσια τακτική χρηματοδότηση στα ΑΕΙ\nΚαι τελευταίο, εφαρμογή γενικότερα δράσεων διασύνδεσης του ΑΕΙ με την αγορά εργασίας.\n– Εσωτερικά προγράμματα επιμόρφωσης


14-05-15 :: GreenBull\nHomepage > 14-05-15\nΊσως να είναι κουραστικό κάθε μέρα να επαναλλαμβάνουμε τα ίδια και τα ίδια. Όμως αυτό οφείλεται καθαρά στο γεγονός ότι ο ΓΔ βρίσκεται σε μιά φάση που σύντoμα θα πρέπει να σηματοδοτήσει την προσθήκη θέσεων long ή τη σταδιακή έξοδο από την αγορά. Σ' αυτή τη φάση αβεβαιότητας δεν δίνει καμία ένδειξη για τη συνέχεια και μας αναγκάζει να υπενθυμίζουμε ουσιαστικά αυτά που γράψαμε στο χθεσινό σχόλιο.\nΤο μόνο καινούριο στοιχείο είναι ότι η κατερχόμενη CH1-A είναι ισχυρή αντίσταση και με τζίρο κάτω των 100 εκ μάλλον δεν θα διασπαστεί και θα συνεχίζει να πιέζει τον ΓΔ όλο και χαμηλότερα. Δεν κατάφερε ο ΓΔ ούτε να ακουμπήσει στην κατερχόμενη και γύρισε καθοδικά αφού απλά πλησίασε στις 6 μονάδες. Αύριο η CH1-A έχει τιμή 848 μονάδες.\nΜε το σημερινό κερί να είναι "ταφόπλακα" (grave stone) που έχει περισσότερο καθοδική πρόγνωση είμαστε αναγκασμένοι και πάλι να ψάχνουμε για στηρίξεις παρά για αντιστάσεις αν και τίποτα δεν μπορεί να αποκλειστεί.\nΔύο ομάδες στηρίξεων έχουν σχηματιστεί στο διάγραμμα του ΓΔ:\nΗ πρώτη (807-805) περιλαμβάνει τον ΑΚΜΟ100 και τις 805 μονάδες που ήταν το πρόσφατο χαμηλό. Αν ο ΓΔ συνεχίσει καθοδικά εκεί θα δοθεί η πρώτη μάχη μεταξύ ταύρων και αρκούδων.\nΗ δεύτερη (792-781) περιλαμβάνει όλους τους μεσοπρόθεσμους ΑΚΜΟ που συγκλίνουν και θα συναντηθούν για να αλλάξουν σειρά μεταξύ τους μέχρι το τέλος της εβδομάδας. Αν νικήσουν οι αρκούδες στην πρώτη μάχη εκεί θα δοθεί η αποφασιστική μάχη που θα καθορίσει τη συνέχεια για το ΓΔ.\nΜέχρι να γίνουν τα παραπάνω (αν γίνουν γιατί κανείς δεν μπορεί να προεξοφλήσει την συνέχεια) θα τονίσουμε γαι ακόμη μια φορά ότι ανεξάρτητα από τις βραχυπρόθεσμες διακυμάνσεις και εναλλαγές προσήμου η μεσοπρόθεσμη τάση παραμένει ανοδική οπότε ένα άσχημο ημερήσιο κερί σαν το σημερινό δεν δικαιολογεί ρευστοποίηση θέσεων.


ΟΧΙ στην εξόρυξη χρυσού από την Οικοκοινωνική Δράση Ν. Κιλκίς\nΣτο πλαίσιο των ενημερωτικών εκδηλώσεων που διοργανώνει η Οικοκοινωνική Δράση Ν. Κιλκίς, με θέμα τις επιπτώσεις από την εξόρυξη - μεταλλουργία χρυσού, πραγματοποιήθηκε στις 19 Φεβρουαρίου ομιλία-συζήτηση, σε καφενείο του Δροσάτου.\nΣτο κατάμεστο από κόσμο χώρο οι ομιλητές από τις περιοχές Μεγάλης Παναγιάς και Ιερισσού Χαλκιδικής περιέγραψαν διεξοδικά τους κινδύνους και την καταστροφή που θα επιφέρει στην περιοχή τους, η εξόρυξη που επιδιώκει η εταιρία ''Ελληνικός Χρυσός" και τόνισαν την απόφαση των κατοίκων να αντισταθούν για να ακυρώσουν αυτές τις δραστηριότητες που θα προκαλέσει μη αναστρέψιμη καταστροφή σε όλη την περιοχή της Β.Α. Χαλκιδικής.\nΗ χρήση του άκρως τοξικού κυανίου στη μεταλλουργία χρυσού, θα δημιουργήσει φράγματα εκατομμυρίων κυβικών τοξικών τελμάτων, με κίνδυνο να επαναληφθούν οι καταστροφές στην περιοχή Στρατωνίου όταν σπάσαν τα φράγματα και κοκκίνισε ο Στρυμονικός κόλπος. Η όξινη απορροή, από τον τεράστιο όγκο στείρων και η ποσότητα του αρσενικού που εμπεριέχονται σ΄ αυτά, θα αχρηστεύσουν τα υπόγεια νερά της περιοχής και θα υποβαθμιστούν ανεπανόρθωτα οι άλλες δραστηριότητες γεωργία, κτηνοτροφία, τουρισμός.\nΟι ομιλητές επεσήμαναν ότι και τα μεταλλεύματα στο Κιλκίς έχουν την ίδια σύσταση με αυτά της Β.Α. Χαλκιδικής, δηλαδή μεικτά θειούχα και πιθανή εξόρυξή τους, θα προκαλέσει παρόμοιες με εκεί ζημιές στο περιβάλλον. Προέτρεψαν τους κατοίκους να αντισταθούν σε μια τέτοια προοπτική για την περιοχή. Διαφωτιστική ήταν η μαρτυρία για τον ρόλο των εταιριών και τις μεθοδεύσεις των κυβερνήσεων όπως η παραχώρηση τεράστιων περιοχών σε εξευτελιστικές τιμές.\nΓια την αλλαγή νομοθεσίας το λεγόμενο, fast truck που παρακάμπτει την γνωμοδότηση τοπικών φορέων και τοπικών κοινωνιών και αγνοεί παλαιότερους περιβαλλοντικούς περιορισμούς, έγινε ενημέρωση από μέλος της Επιτροπής Περιβάλλοντος και Οικολογίας του Δικηγορικού Συλλόγου Θεσσαλονίκης.\nΕπίσης προβλήθηκαν αποσπάσματα από την ταινία "Κυνήγι θησαυρού", που πραγματεύεται τους αγώνες των Χαλκιδιωτών ενάντια στην εξόρυξη χρυσού. Στην εκδήλωση συμμετείχαν: η Πρωτοβουλία ενάντια στις βλαπτικότητες από την Μ. Παναγιά, η Κίνηση Ενεργών Πολιτών Σταγείρου - Ακάνθου, και η Περιβαλλοντική Πρωτοβουλία Κιλκίς.\nΑπό μέρους της Οικοκοινωνικής Δράσης Ν. Κιλκίς τονίστηκε η ανάγκη σύστασης μετώπου ενάντια στα μεταλλεία, για την αποτροπή μιας τέτοιας καταστροφικής δραστηριότητας. Οι ενημερωτικές εκδηλώσεις θα συνεχιστούν στη Γάβρα, στις 12 Μαρτίου στις 5.30 μ.μ. στο χώρο του Συλλόγου.\nΔελτίο Τύπου 14-02-2011\nΤην Κυριακή 13-02-11 πραγματοποιήθηκε η Γενική Συνέλευση των μελών της Κοινωνίας Πολιτών ν. Κιλκίς και μετά από ένα εποικοδομητικό διάλογο αποφασίστηκαν τα παρακάτω:\n1) Η Κοινωνία Πολιτών Κιλκίς συμπαρίσταται και συμφωνεί με την απόφαση των υγειονομικών φορέων του Νομού Κιλκίς για την μη πληρωμή της παράνομης και αντισυνταγματικής πληρωμής των 5 ευρώ, κατά πράξη και περίπτωση στα δημόσια ιδρύματα. Τα δημόσια ιδρύματα, κατά το σύνταγμα, παρέχουν δωρεάν πρωτοβάθμια περίθαλψη και για περαιτέρω νοσηλεία μέσω του ασφαλιστικού τους φορέα σε όλους τους ασφαλισμένους πολίτες. Η υποχρεωτική επιβολή των 5 ευρώ επιβαρύνει αυθαίρετα την τσέπη του κάθε ασφαλισμένου διότι οι περισσότεροι εξ αυτών δεν θα πάνε να τα εισπράξουν από τον ασφαλιστικό τους φορέα. Αλλά ακόμη και αν τα εισπράξουν θα επιβαρύνουν έμμεσα τα ασφαλιστικά ταμεία, για ακόμη μια φορά κλονίζοντας ακόμη παραπέρα την βιωσιμότητά τους.\nΚαλούμε τους επισκέπτες των εξωτερικών ιατρείων να διεκδικούν την μη πληρωμή αυτών των επαναλαμβανόμενων χρεώσεων και θα συμπαρασταθούμε ακόμη και νομικά σε όσους επιχειρηθεί να υποστούν κυρώσεις.\n2) Συζητήθηκε εκτενέστατα η μέχρι τώρα πορεία του Βαλκανικού Βοτανικού Κήπου Κρουσσίων καθώς και οι προοπτικές της παραπέρα λειτουργίας του. Εκτίμηση όλων ήταν ότι έχουν μεγάλη ευθύνη όσοι φορείς και πρόσωπα, από υπουργούς μέχρι και τους Δήμους, είχαν μέχρι τώρα την τύχη αυτού του κήπου στα χέρια τους. Η θεσμική του ανυπαρξία, η έλλειψη προσωπικού και η αδιαφορία από την πλευρά της πολιτείας και των τοπικών φορέων, τείνουν να προκαλέσουν ανεπανόρθωτες ζημιές στα φυτικά υποκείμενα και στις υποδομές του Κήπου. Η οριακή συντήρησή του με έναν υπάλληλο, έχει συσσωρεύσει πλήθος εργασιών οι οποίες αν δεν γίνουν στην ώρα τους πολλά από τα καλλιεργούμενα είδη θα εξαφανιστούν. Οι εποχιακές δουλειές είναι προ των πυλών και υπάρχει μεγάλη ανάγκη πρόσθετης εθελοντικής εργασίας, λόγω της έλλειψης προσωπικού.\nΗ γενική συνέλευση αποφάσισε να συνδράμουν τα μέλη και οι φίλοι της ΚΠΚ με εθελοντική δουλειά, κατά την διάρκεια της άνοιξης, σε χρόνους που θα προσδιορίσουν οι υπεύθυνοι του κήπου και θα ανακοινωθούν και καλεί τα μέλη και τους φίλους, αλλά και άλλους φορείς, να συνδράμουν σε αυτήν την προσπάθεια διάσωσής του. Ορίστηκε τριμελής επιτροπή η οποία θα συντονίσει την πρωτοβουλία αυτή.\n3) Η αναβαθμισμένη ιστοσελίδα της ΚΠΚ, www.kpk.gr, είναι γεγονός και δίνει την δυνατότητα στον οποιοδήποτε για άμεσο σχολιασμό της θεματολογίας που αναρτάται στην ιστοσελίδα.\nΗ ΓΕΝΙΚΗ ΣΥΝΕΛΕΥΣΗ ΤΗΣ ΚΟΙΝΩΝΙΑΣ ΠΟΛΙΤΩΝ\nΑγαπητά Μέλη και Φίλοι της Κοινωνίας Πολιτών ν. Κιλκίς,\nΤο Δ.Σ. σας καλεί σε τακτική Γενική Συνέλευση την Κυριακή 13-02-2011 και ώρα 18.30 στην αίθουσα του Επιμελητηρίου Κιλκίς.\nΟ Ανδρέας Μαζαράκης μιλάει για το Πανεπιστημιακό άσυλο\nΟ Ανδρέας Μαζαράκης, Ραδιοφωνικός παραγωγός, στην τηλεοπτική εκπομπή Πρόσωπο με Πρόσωπο και θέμα το άσυλο στα Ελληνικά Πανεπιστήμια.


Ελαφρύτερος Browser, Αφαίρεση PIN Windows, Ασφάλεια Twitter | PCsteps.gr\nΑρχική » Εβδομαδιαίες Στήλες » QuickSteps » Ελαφρύτερος Browser, Αφαίρεση PIN Windows, Ασφάλεια Twitter\nΕλαφρύτερος Browser, Αφαίρεση PIN Windows, Ασφάλεια Twitter\n12/12/2019 Συγγραφέας: Χάρης Αναγνωστόπουλος 1\nΑυτή την εβδομάδα, καταργούμε τον κωδικό PIN και άλλα στοιχεία σύνδεσης στα Windows 10. Ενεργοποιούμε την επαλήθευση σε δύο βήματα στο Twitter, με και χωρίς τη χρήση τηλεφώνου. Απενεργοποιούμε τις ειδοποιήσεις συνομιλιών στο WhatsApp, μεγεθύνουμε τα γράμματα στο Android κινητό μας, και μειώνουμε τη μνήμη RAM που χρησιμοποιεί ο browser. Αντικαθιστούμε αυτόματα κείμενο στα Έγγραφα Google και ανοίγουμε ξανά τις κλεισμένες καρτέλες στον Chrome.\nΠώς αφαιρώ τον κωδικό PIN στα Windows 10\nΠώς κάνω σίγαση ειδοποιήσεων σε μια επαφή ή ομάδα στο WhatsApp\nΠώς κάνω αυτόματη εισαγωγή κειμένου στα Έγγραφα Google\nΠώς λειτουργεί η "Αυτόματη αντικατάσταση"\nΠροσθήκη και διαγραφή συντομεύσεων\nΑπόλυτη ασφάλεια Twitter με επαλήθευση σε δύο βήματα\nΕπαλήθευση με αποστολή μηνύματος\nΕπαλήθευση με εφαρμογή ελέγχου ταυτότητας\nΠώς μειώνω τη μνήμη RAM που χρησιμοποιεί ο browser\nΠώς ανοίγω ξανά καρτέλες που έκλεισα στον Chrome\nΠώς μεγεθύνω τα γράμματα σε κινητό Android\nΤα Windows 10 προσφέρουν αρκετές επιλογές ασφάλειας, όπως η χρήση PIN, κωδικό εικόνας, και άλλα. Αν για οποιοδήποτε λόγο θέλουμε να διαγράψουμε ένα από αυτά τα στοιχεία σύνδεσης, μπαίνουμε στις "Ρυθμίσεις" και πατάμε "Λογαριασμοί".\nΈπειτα, κάνουμε κλικ στις "Επιλογές εισόδου", πατάμε το στοιχείο σύνδεσης που θέλουμε να διαγράψουμε, και επιλέγουμε "Κατάργηση.\nΣτη περίπτωση του PIN, τα Windows θα μας ζητήσουν να επιβεβαιώσουμε τη διαγραφή, οπότε κάνουμε κλικ στην "Κατάργηση".\nΤα βήματα που ακολουθούμε για να διαγράψουμε την "Αναγνώριση προσώπου" και το "Δακτυλικό αποτύπωμα" είναι ακριβώς τα ίδια.\nΌσον αφορά τον κωδικό με χρήση εικόνας, εκεί τα Windows πραγματοποιούν άμεσα τη διαγραφή, χωρίς να ζητήσουν επιβεβαίωση της αφαίρεσης.\nΠολλοί από εμάς χρησιμοποιούμε το WhatsApp είτε για προσωπικές ή και για ομαδικές συνομιλίες. Όμως ενδεχομένως να μην θέλουμε να λαμβάνουμε συνεχώς ειδοποιήσεις για τα εισερχόμενα μηνύματα.\nΑυτό μπορεί να είναι μεγάλο θέμα σε ομαδικές συνομιλίες, είτε όταν πρόκειται για μεγάλη ομάδα, είτε όταν ορισμένα μέλη στέλνουν συχνά μηνύματα. Συχνά όμως δεν θέλουμε ή δεν μπορούμε να βγούμε εντελώς από μια ομάδα ή να μπλοκάρουμε κάποιον.\nΗ λύση είναι απλή. Μπορούμε να παραμείνουμε στη συνομιλία, βάζοντας στη σίγαση τις ειδοποιήσεις. Για να κάνουμε κάτι τέτοιο, πατάμε στις τρεις τελείες πάνω δεξιά και επιλέγουμε "Σίγαση ειδοποιήσεων".\nΣτη συνέχεια, διαλέγουμε το χρονικό διάστημα για το οποίο θέλουμε να παραμείνει ενεργή η σίγαση των ειδοποιήσεων.\nΕάν θέλουμε να εμφανίζονται οι ειδοποιήσεις χωρίς ήχο, τότε επιλέγουμε τη "Προβολή ειδοποιήσεων". Τέλος, πατάμε στο "ΟΚ" για να αποθηκεύσουμε τις επιλογές μας.\nΣε περίπτωση που θελήσουμε να επαναφέρουμε τις ειδοποιήσεις πριν λήξει η προθεσμία που ορίσαμε, πατάμε στις τρεις τελείες πάνω δεξιά και επιλέγουμε "Ειδοποιήσεις εκτός σίγασης".\nΌσοι συντάσσουμε έγγραφα στον υπολογιστή, συχνά έχουμε συγκεκριμένες λέξεις και φράσεις τις οποίες χρησιμοποιούμε τακτικά. Ένας τρόπος να αυτοματοποιήσουμε αυτή τη διαδικασία είναι να δημιουργήσουμε συντομεύσεις κειμένου.\nΓια το σκοπό αυτό, τα Έγγραφα Google διαθέτουν ένα χαρακτηριστικό που ονομάζεται "Αυτόματη αντικατάσταση", που μπορεί να μας γλιτώσει πολύ χρόνο στα κείμενα που γράφουμε.\nΚάθε φορά που πληκτρολογούμε κάποια συντόμευση κειμένου και πατάμε το "Space", τα Έγγραφα Google την αντικαθιστούν με το κείμενο στο οποίο αντιστοιχεί. Στο παράδειγμά μας, έχουμε ορίσει τη συντόμευση "PS" για το "PCSTEPS".\nΤο μόνο που πρέπει να προσέχουμε είναι να μην βάλουμε σαν συντόμευση κάποιο κείμενο που θα χρησιμοποιούσαμε και σε άλλα συμφραζόμενα.\nΓια παράδειγμα, αν αντί για "PS" είχαμε βάλει συντόμευση στο "PC", θα γινόταν αντικατάσταση ακόμα κι εκεί που θα θέλαμε να αναφερθούμε γενικά στη λέξη PC.\nΑρχικά, θα πρέπει να ενεργοποιήσουμε την "Αυτόματη αντικατάσταση". Kάνουμε κλικ στα "Εργαλεία" και επιλέγουμε τις "Προτιμήσεις".\nΣτο παράθυρο των προτιμήσεων, ενεργοποιούμε την επιλογή "Αυτόματη αντικατάσταση". Από εδώ και πέρα, μπορούμε να προσθέσουμε όποιες και όσες συντομεύσεις κειμένου θέλουμε.\nΓια να προσθέσουμε μία νέα συντόμευση κειμένου, γράφουμε στο πλαίσιο "Αντικατάσταση" τους χαρακτήρες της συντόμευσης και στο πεδίο "Με" το πλήρες κείμενο.\nΣτο παράδειγμά μας, έχουμε ορίσει να γίνεται "Αντικατάσταση" του "PS" με το "PCSTEPS".\nΌπως είδαμε και πιο πάνω, εφόσον έχουμε προσθέσει τη συγκεκριμένη συντόμευση, κάθε φορά που γράφουμε "PS" και πατάμε "Space", τα Έγγραφα Google το αντικαθιστούν με το "PCSTEPS".\nΑν και δεν υπάρχει περιορισμός στο πόσες συντομεύσεις μπορούμε να ορίσουμε, καλό είναι να διατηρούμε μία τάξη. Οπότε, αν θελήσουμε να διαγράψουμε κάποια συντόμευση, κάνουμε απλά κλικ στο "Χ", δίπλα από την καταχώρησή της.\nΚαι θυμίζουμε, όπως αναφέραμε νωρίτερα, το κείμενο της αντικατάστασης να είναι μοναδικό.\nΜία άλλη μεγάλη χρησιμότητα της αυτόματης αντικατάστασης είναι επίσης σε ορθογραφικά λάθη που κάνουμε τακτικά από απροσεξία. Για παράδειγμα, να αντικαταστήσουμε το "μύνημα" με το σωστό "μήνυμα".\nΈτσι, ακόμα κι αν μας ξεφύγει, στο τελικό κείμενο θα είναι πάντοτε σωστά. Αρκεί βέβαια να θυμηθούμε να βάλουμε ξεχωριστές αντικαταστάσεις και για τις άλλες παράγωγες λέξεις, όπως "μυνήματα", "μυνημάτων" κλπ.\nΗ επαλήθευση σε δύο βήματα είναι μακράν η καλύτερη μέθοδος προστασίας των λογαριασμών μας. Γι' αυτό, η καλύτερη τακτική είναι να τη χρησιμοποιούμε πάντα, τουλάχιστον σε όσες ιστοσελίδες και υπηρεσίες την προσφέρουν.\nΠαλαιότερα, είχαμε δει πώς ενεργοποιούμε την επαλήθευση σε δύο βήματα στο Twitter. Τότε, η ιστοσελίδα απαιτούσε να χρησιμοποιήσουμε τον αριθμό του κινητού μας. Ωστόσο, πλέον προσφέρει περισσότερες επιλογές επαλήθευσης.\nΓια να ενεργοποιήσουμε την επαλήθευση σε δύο βήματα στο Twitter, κάνουμε κλικ στα "Περισσότερα" και μπαίνουμε στις "Ρυθμίσεις και απόρρητο".\nΣτη συνέχεια, πηγαίνουμε στο "Λογαριασμός" και πατάμε στην "Ασφάλεια".\nΣτην κορυφή της σελίδας υπάρχει η "Επαλήθευση δύο παραγόντων" την οποία και επιλέγουμε.\nΈπειτα, μπορούμε να διαλέξουμε τη μέθοδο επαλήθευσης που μας εξυπηρετεί καλύτερα.\nΗ πρώτη μέθοδος είναι το "Μήνυμα κειμένου", και για να την ενεργοποιήσουμε πατάμε στο σχετικό πλαίσιο.\nΣτο παράθυρο που θα εμφανιστεί κάνουμε κλικ στο "Ξεκινήστε".\nΣτο επόμενο παράθυρο θα πρέπει να εισάγουμε τον κωδικό του λογαριασμού μας και να κάνουμε κλικ στην "Επαλήθευση".\nΤο Twitter θα ζητήσει να στείλει έναν κωδικό επαλήθευσης στο κινητό το οποίο έχουμε δηλώσει κατά τη δημιουργία του λογαριασμού μας.\nΟπότε, κάνουμε κλικ στην "Αποστολή κωδικού", εισάγουμε τον κωδικό που θα λάβουμε με SMS, και πατάμε "Επόμενο".\nΑυτό ήταν, μόλις ενεργοποιήσαμε την επαλήθευση σε δύο βήματα στο Twitter μέσω μηνύματος κειμένου.\nΗ δεύτερη μέθοδος απαιτεί τη χρήση κάποιας εφαρμογής ελέγχου ταυτότητας, όπως ο "Επαληθευτής Google". Αυτές οι εφαρμογές παράγουν έναν δεύτερο κωδικό ασφαλείας ανά τακτά χρονικά διαστήματα.\nΓια να ενεργοποιήσουμε αυτή τη μέθοδο, κάνουμε κλικ στο ανάλογο πλαίσιο και στο παράθυρο που θα εμφανιστεί πατάμε "Έναρξη".\nΈπειτα, σκανάρουμε με το κινητό μας το QR code που εμφανίζεται στην οθόνη και πατάμε "Επόμενο".\nΤέλος, πληκτρολογούμε τον κωδικό που μας δίνει η εφαρμογή επαλήθευσης και κάνουμε κλικ στην "Επαλήθευση".\nΗ μνήμη RAM που καταναλώνει ο browser αυξάνεται κάθε φορά που ανοίγουμε μία ακόμη καρτέλα.\nΜε τη χρήση του πρόσθετου "Auto Tab Discard" μπορούμε να βάζουμε σε κατάσταση αδράνειας τις ανενεργές καρτέλες, ελευθερώνοντας τη μνήμη που χρησιμοποιούν.\nΟυσιαστικά, όταν βάζουμε μία καρτέλα σε κατάσταση αδράνειας, παραμένει ανοιχτή στον browser, αλλά τα δεδομένα της διαγράφονται από τη μνήμη RAM. Έτσι, όταν πατήσουμε εκ νέου πάνω της, θα πρέπει να περιμένουμε έως ότου φορτώσει ξανά.\nΤο Auto Tab Discard είναι διαθέσιμο για Chrome και Firefox. Από τη στιγμή που θα το εγκαταστήσουμε στον browser, λειτουργεί στο παρασκήνιο και βάζει αυτόματα τις ανενεργές καρτέλες σε κατάσταση αδράνειας.\nΑπό προεπιλογή, το πρόσθετο βάζει σε κατάσταση αδράνειας τις καρτέλες που δεν έχουμε χρησιμοποιήσει για τουλάχιστον δέκα λεπτά, και εφόσον έχουμε ανοιχτές πάνω από έξι. Δηλαδή, φροντίζει να διατηρεί πάντα ενεργές το πολύ έξι καρτέλες.\nΑν θέλουμε να αλλάξουμε αυτές τις ρυθμίσεις, κάνουμε κλικ στο εικονίδιο του πρόσθετου και επιλέγουμε "Options".\nΤέλος, από το μενού του Auto Tab Discard έχουμε άμεση πρόσβαση σε αρκετές επιλογές, όπως το να βάλουμε σε κατάσταση αδράνειας όλες τις άλλες καρτέλες εκτός από αυτή που έχουμε ενεργή εκείνη τη στιγμή.\nΟι περισσότεροι browser προσφέρουν άμεση πρόσβαση στις πρόσφατα κλεισμένες καρτέλες. Στον Chrome έχουμε στη διάθεση μας τρεις τρόπους με τους οποίους μπορούμε να ανοίξουμε ξανά τις τελευταίες καρτέλες που κλείσαμε.\nΑυτό είναι ιδιαίτερα χρήσιμο αν κλείσαμε από λάθος μια καρτέλα που χρειαζόμασταν, για να την ξανανοίξουμε χωρίς να χρειάζεται ψάξιμο.\nΑρχικά, μπορούμε να κάνουμε δεξί κλικ στον κενό χώρο της γραμμής των καρτελών και να επιλέξουμε την "Επαναφορά καρτέλας που έχει κλείσει". Με αυτόν τον τρόπο, ο Chrome ανοίγει την τελευταία καρτέλα που κλείσαμε.\nΕπαναλαμβάνοντας την ίδια διαδικασία, ο browser ανοίγει κάθε φορά μία ακόμα καρτέλα, σύμφωνα με τη σειρά με την οποία τις κλείσαμε. Πρώτα την πιο πρόσφατη, έπειτα την αμέσως επόμενη, στη συνέχεια την τρίτη που κλείσαμε, και ούτω καθεξής.\nΕπιπλέον, μπορούμε να ανοίγουμε τις πρόσφατα κλεισμένες καρτέλες με τη συντόμευση πληκτρολογίου "Ctrl+Shift+T".\nΤέλος, αν θέλουμε να ανοίξουμε μία συγκεκριμένη καρτέλα, κάνουμε κλικ στις τρεις τελείες και πηγαίνουμε στο "Ιστορικό". Εδώ βλέπουμε τις οκτώ τελευταίες καρτέλες που είχαμε ανοιχτές στον Chrome.\nΑν δεν βρίσκουμε την καρτέλα που μας ενδιαφέρει, μπορούμε να πατήσουμε τον συνδυασμό πλήκτρων "Ctrl+H" για να ανοίξουμε το πλήρες ιστορικό του browser.\nΣε αυτή τη σελίδα θα βρούμε όλες τις ιστοσελίδες που έχουμε επισκεφτεί, μέχρι την τελευταία εκκαθάριση δεδομένων που πραγματοποιήσαμε στον Chrome.\nΚάθε σύγχρονη εφαρμογή και λειτουργικό σύστημα έχει στόχο να κάνει το κείμενο όσο γίνεται ευανάγνωστο για τον μέσο χρήστη.\nΤο πρόβλημα όμως είναι πως δεν έχουν όλοι οι χρήστες τις ίδιες ανάγκες όσον αφορά το μέγεθος του κειμένου. Ειδικά όταν αναφερόμαστε σε άτομα με σοβαρά προβλήματα όρασης.\nΕυτυχώς, στο Android υπάρχουν ειδικά εργαλεία και ρυθμίσεις που μπορούν να κάνουν τη ζωή μας πιο εύκολη. Αρχικά, μπαίνουμε στις ρυθμίσεις του κινητού, πηγαίνουμε στο “Σύστημα”, και επιλέγουμε την “Προσβασιμότητα”.\nΜεταξύ των ρυθμίσεων, υπάρχουν το “Μέγεθος γραμματοσειράς”, το “Μέγεθος προβολής”, και η “Μεγιστοποίηση”.\nΜε τη ρύθμιση “Μέγεθος γραμματοσειράς” μπορούμε να ορίσουμε το μέγεθος που θα έχουν μόνο τα γράμματα σε όλα τα μενού του κινητού.\nΑλλάζοντας το “Μέγεθος προβολής”, επιλέγουμε τις διαστάσεις που θα έχουν τα αντικείμενα όλων των εφαρμογών που χρησιμοποιούμε. Αυτό ίσως έχει ως αποτέλεσμα μερικά app να μην εμφανίζονται σωστά.\nΤέλος, η “Μεγιστοποίηση” είναι στην ουσία ένας μεγεθυντικός φακός, ο οποίος ενεργοποιείται στην οθόνη του κινητού.\nΓια να ενεργοποιήσουμε τη ρύθμιση, πατάμε στη “Μεγιστοποίηση”, επιλέγουμε τη “Μεγέθυνση με 3πλό πάτημα”, και ενεργοποιούμε τον σχετικό διακόπτη.\nΣτην οθόνη θα εμφανιστούν οδηγίες για το πώς μπορούμε να χρησιμοποιούμε τον μεγεθυντικό φακό.\nΟπότε, όταν δεν μπορούμε να διαβάσουμε κάτι στην οθόνη, απλώς ενεργοποιούμε τον μεγεθυντικό φακό σύμφωνα με τις οδηγίες.\nΚατηγορία: QuickSteps Ετικέτες: android, windows\nPrevious Post: « Red Magic 3S - Τι Παραπάνω Προσφέρει Ένα Gaming Κινητό;\nNext Post: Προσφορές Χονδρικής Στα Προϊόντα Της Xiaomi Και Huawei »\n15/06/2020 at 13:28\nΓνώσεις για όλα τα γούστα !!!!


Blue Boys: Δεν τρώμε κουτόχορτο για τους λόγους που έφυγε ο Παπαβασιλείου | athlitiko\nBlue Boys: Δεν τρώμε κουτόχορτο για τους λόγους που έφυγε ο Παπαβασιλείου\nΧανιά | 25 Φεβρουαρίου 2017, 13:56\nΤην απόφαση να μην προχωρήσουν σε οργανωμένη κερκίδα στο παιχνίδι με τον Παναιγιάλειο ανακοίνωσαν οι Blue Boys, σημειώνοντας ότι αυτό οφείλεται σε ένδειξη διαμαρτυρίας για την αποχώρηση Παπαβασιλείου.\n«Δεν τρώμε κουτόχορτο. Γνωρίζουμε κάποια πράγματα τα οποία είναι οι κύριες αιτίες που ο κόουτς αναγκάστηκε να παραιτηθεί και τα οποία δεν θέλουμε να δημοσιοποιήσουμε για ευνόητους λόγους», αναφέρουν μεταξύ άλλων στην ανακοίνωσή τους οι οργανωμένοι φίλαθλοι του ΑΟΧ.\nΑναλυτικά, η ανακοίνωση των Blue Boys είναι η εξής:\nΤην Τετάρτη μετά τον αγώνα της ομάδας μας με την Καλλιθέα ο προπονητής μας κ. Σάκης Παπαβασιλείου υπέβαλε την παραίτηση του για οικογενειακούς λόγους. Εμείς ξέρουμε ότι δεν ήταν αυτή η αιτία. Ή τουλάχιστον δεν ήταν μόνο αυτή. Δεν τρώμε κουτόχορτο. Γνωρίζουμε κάποια πράγματα τα οποία είναι οι κύριες αιτίες που ο κόουτς αναγκάστηκε να παραιτηθεί και τα οποία δεν θέλουμε να δημοσιοποιήσουμε για ευνόητους λόγους. Αφήσαμε τόσο εύκολα να φύγει ένας προπονητής που πρόσφερε έργο, πάθος και ήθος. Γι’ αυτό το λόγο διαμαρτυρόμενοι οι “Blue Boys” στον αγώνα με τον Παναιγιάλειο δεν θα κάνουμε οργανωμένη κερκίδα και επιφυλασσόμαστε για τη συνέχεια.\nΔεν κάνουμε πόλεμο στην ομάδα. Διαμαρτυρόμαστε…


Αγροτική Ατζέντα: «O χρυσός που φυτρώνει στην Ελλάδα»\n«O χρυσός που φυτρώνει στην Ελλάδα»\nTags: Φυτα Αρωματικα\nΔιεθνώς η Ελλάδα χαρακτηρίζεται ως η Μητρόπολη των Βοτάνων. Μέχρι τώρα έχουν καταγραφεί περίπου 6000 φυτά. Από αυτά τα 1600 περίπου είναι ενδημικά, δηλαδή φύονται μόνο στην Ελλάδα.\nΗ ποιότητα των Ελληνικών Αρωματικών Φυτών θεωρείται η καλλίτερη και τα Ελληνικά βότανα χαίρουν μεγάλης εκτίμησης και ζήτησης σε όλες τις διεθνείς αγορές.\nΗ ΕΝΩΣΗ ΑΡΩΜΑΤΙΚΩΝ ΦΑΡΜΑΚΕΥΤΙΚΩΝ ΦΥΤΩΝ ΕΛΛΑΔΟΣ (ΕΑΦΦΕ) σε συνεργασία με την ΔΙΕΘΝΗ ΕΚΘΕΣΗ ΘΕΣΣΑΛΟΝΙΚΗΣ – HELEXPO αποφασίσαμε την διοργάνωση της 1ης EXPO HERBAL με στόχο το άνοιγμα των διεθνών αγορών και την προσέλκυση συνεργατών και συνεργασιών εντός και εκτός Ελλάδος.\nΠροσδοκούμε να καθιερωθεί η EXPO HERBAL ως η κατεξοχήν Έκθεση Αρωματικών Φαρμακευτικών Φυτών στον Ελλαδικό και Διεθνή χώρο με όλα τα ωφέλιμα αποτελέσματα για τους επιχειρηματίες, καλλιεργητές και παραγωγούς.\nΗ 1η EXPO HERBAL θα πραγματοποιηθεί στις εγκαταστάσεις της ΔΕΘ στην Θεσσαλονίκη από 29 έως 31 Μαρτίου 2019 ενώ παράλληλα θα πραγματοποιηθεί τριήμερο συνέδριο για την ανάπτυξη του κλάδου και το εξαγωγικό εμπόριο των ΑΦΦ


Ο ΧΑΦΙΕΣ: Σοκαριστικές εικόνες από το σπίτι της Joan Collins που τυλίχτηκε στις φλόγες\nΤρόμος και αγωνία για την Joan Collins, της οποίας το σπίτι τυλίχτηκε στις φλόγες από έναν πραγματικά απίστευτο λόγο.Τρόμος και αγωνία για την Joan Collins, της οποίας το σπίτι τυλίχτηκε στις φλόγες από έναν πραγματικά απίστευτο λόγο.\nΗ 85χρονη ηθοποιός παρακολουθούσε την ταινία «Καλύτερα δεν γίνεται» μαζί με τον 53χρονος σύζυγό της Πέρσι Γκίμπσον όταν το διαμέρισμά τους τυλίχτηκε στις φλόγες.\nΗ φωτιά στο διαμέρισμα της Joan Collins ξέσπασε από την αντανάκλαση των ακτίνων του ηλίου σε έναν καθρέφτη με αποτέλεσμα να πιάσουν φωτιά κουρτίνες και πετσέτες.\nΟι στιγμές που ακολούθησαν στο διαμέρισμα της ηθοποιού στο Λονδίνο ήταν δραματικές.\nΗ Joan κατάφερε να βγει από το διαμέρισμα ξυπόλυτη, φορώντας τις πιζάμες της, ενώ της παρασχέθηκαν οι πρώτες βοήθειες γιατί είχε εισπνεύσει μεγάλες ποσότητες καπνού. «Το μόνο που μπoρώ να πω είναι ότι είμαστε τυχεροί που είμαστε ζωντανοί», δήλωσε η σταρ.\nΗ ίδια χαρακτήρισε τον σύζυγό της ήρωα καθώς έδωσε μάχη με τις φλόγες, με τη βοήθεια του πυροσβεστήρα, μέχρι να φθάσει η πυροσβεστική.


Ραδιόφωνο ΤRΤ | TRT Ελληνικά\nΌλο παραπονιόμαστε που οι επιστημονικές και τεχνολογικές εξελίξεις έφτασαν στη χώρα μας με καθυστέρηση. Αλλά με το ραδιόφωνο, συμβαίνει εντελώς το αντίθετο. Η ραδιοφωνική περιπέτεια της τουρκικής κοινωνίας, ξεκινά στις 6 Μαΐου 1927, ταυτόχρονα δηλαδή με όλο τον κόσμο. Και με την ίδρυση της TRT την 1η Μαΐου 1964, αποκτά μια ολοκαίνουργια ώθηση.\nΣήμερα η ραδιοφωνία της TRT μέσω 5 εθνικών, 5 περιφερειακών, 3 τοπικών και 5 διεθνών ραδιοφωνικών σταθμών φτάνει σε κάθε γωνιά της χώρας και κάθε στρώμα της κοινωνίας έχοντας επίγνωση της ευθύνης του ως δημόσιου ραδιοτηλεοπτικού φορέα, την ουδέτερη δημοσιογραφία που βασίζεται σε αρχές, με την σωστή και ωραία χρήση της τουρκικής γλώσσας με ειδησεογραφικά, ενημερωτικά, εκπαιδευτικά, πολιτιστικά, μουσικά και ψυχαγωγικά προγράμματα.\nTRT RADYO 1 Είναι ο εκπαιδευτικός, πολιτιστικός και ενημερωτικός σταθμός για όλους αυτούς που έχουν ανάγκη από γνώση και μάθηση. Λειτουργεί όλο το 24ωρο. Σε κάθε γωνιά της Τουρκίας, σε όλο τον κόσμο από το δορυφόρο και το διαδίκτυο. Επιστήμη, τέχνη, λογοτεχνία, θέατρο, αθλητισμός, περιβάλλον, οικονομία, μαγκαζίνο. Όλα δηλαδή που έχουν να κάνουν με τη ζωή. Έγκυρη, έγκαιρη και αμερόληπτη ενημέρωση. TRT Radyo 1: Από το 1927 μέχρι σήμερα… Οπουδήποτε υπάρχει ραδιόφωνο.\nTRT FM Ο έμπιστος φίλος και συνοδοιπόρος σας. Ολοζώντανες και χαρούμενες εκπομπές, οι τελευταίες επιτυχίες και δημοφιλή κομμάτια των ακροατών. Σε κάθε γωνιά της Τουρκίας από τους ραδιοφωνικούς δέκτες και σε όλο τον κόσμο από το δορυφόρο και το διαδίκτυο. TRT FM: Ο σταθμός που μικραίνει τις αποστάσεις.\nTRT RADYO 3 Ένας ραδιοφωνικός σταθμός που παρουσιάζει τα πιο επίλεκτα δείγματα της μουσικής από μια τεράστια γκάμα με ονόματα όπως ο Έλβις Πρίσλεϊ, η Τζόαν Μπαέζ, ο Φρανκ Σινάτρα, ο Τσαϊκόφσκι, ο Μότσαρτ, η Σάρα Βόγκαν και που ενώνει το κλασικό με το μοντέρνο. Σε κάθε γωνιά της Τουρκίας, σε όλο τον κόσμο από το δορυφόρο και το διαδίκτυο.\nTRT NAĞME Επιλεγμένα παλιά κομμάτια από το αρχείο της TRT και νέες ηχογραφήσεις. Χορωδίες, αιτήματα ακροατών, ζωντανές εκπομπές, απαράμιλλες μελωδίες της τουρκικής έντεχνης μουσικής… Σε κάθε γωνιά της Τουρκίας, σε όλο τον κόσμο από το δορυφόρο και το διαδίκτυο.\nTRT TÜRKÜ Δημοτικά, παραδοσιακά τραγούδια και μοιρολόγια. Χορωδίες από όλη τη χώρα, λαϊκοί βάρδοι και ερασιτεχνικά συγκροτήματα. Μια παράδοση και κληρονομιά που μεταφέρεται από τον μάστορα τραγουδοποιό στον μαθητευόμενο. Σε κάθε γωνιά της Τουρκίας, σε όλο τον κόσμο από το δορυφόρο και το διαδίκτυο.\nTRT MEMLEKETİM FM Στιγμές της ζωής που προκαλούν χαμόγελο, ιστορίες μετανάστευσης και επιτυχίας, οι αξίες της χώρας, κάτι που θυμίζει εμάς από κάθε γωνιά της γης και μπόλικα τραγούδια… Στο TRT MEMLEKETİM FM υπάρχει μουσική και κουβέντα για νέους ηλικιακά αλλά και στη ψυχή. Κοντά σας από τις 09:00 έως τις 18:00 ώρα Τουρκίας τις καθημερινές στα ερτζιανά, στο δορυφόρο και στο διαδίκτυο. Ο σταθμός TRT MEMLEKETİM FM, η χαρούμενη φωνή της Τουρκίας, βρίσκεται σε απόσταση αναπνοής αν θέλετε να ακούσετε κάποιο αγαπημένο τραγούδι, να αφιερώσετε ένα κομμάτι σε κάποιον που αγαπάτε ή θέλετε να μοιραστείτε τις σκέψεις και τα συναισθήματα σας.\nTRT TSR Εκπέμπει επί 24ωρης βάσης για τους Τούρκους πολίτες και ομογενείς στο εξωτερικό. Αντικατοπτρίζει τις τουρκικές θέσεις σε διάφορα εσωτερικά και εξωτερικά θέματα. Ο ραδιοφωνικός σταθμός «Η Φωνή της Τουρκίας» εκπέμπει σήμερα προγράμματα σε 37 διαφορετικές γλώσσες.\nΡαδιόφωνο TRT ANTALYA Από το 1962 μέχρι σήμερα… Τα χρώματα, η μουσική, η κουλτούρα και οι παραδόσεις της Μεσογείου. Εκπέμπει περιφερειακά τις καθημερινές από τις 10:00 έως τις 12:00 και το Σαββατοκύριακο από τις 10:00 έως τις 12:30 στη Μεσόγειο και επί μια ώρα στις 13:00 στο σταθμό TRT Türkü στην Τουρκία και στον κόσμο.\nΡαδιόφωνο TRT ÇUKUROVA Από το 1968 μέχρι σήμερα… Η μυρωδιά, η ζωή και οι τοπικές αξίες των όρων Τόρος. Εκπέμπει περιφερειακά τις καθημερινές από τις 10:00 έως τις 12:00 και το Σαββατοκύριακο από τις 10:00 έως τις 12:30 στην περιοχή του Τσουκουροβά και επί μια ώρα στις 16:00 στο σταθμό TRT Türkü στην Τουρκία και στον κόσμο.\nΡαδιόφωνο TRT GAP DİYARBAKIR Από το 1964 μέχρι σήμερα… Ο πολιτισμός, η φωνή και οι παραδόσεις της Νοτιοανατολικής Τουρκίας. Εκπέμπει περιφερειακά τις καθημερινές από τις 10:00 έως τις 12:00 και το Σαββατοκύριακο από τις 10:00 έως τις 12:30 στην περιοχή του GAP και επί μια ώρα στις 15:00 στο σταθμό TRT Türkü στην Τουρκία και στον κόσμο.\nΡαδιόφωνο TRT TRABZON Από το 1968 μέχρι σήμερα… Η Μαύρη Θάλασσα με το πράσινο, το γαλάζιο, το τουλούμι και την κεμεντζέ… Εκπέμπει περιφερειακά τις καθημερινές από τις 10:00 έως τις 12:00 και το Σαββατοκύριακο από τις 10:00 έως τις 12:30 στην περιοχή της Μαύρης Θάλασσας και επί μια ώρα στις 14:00 στο σταθμό TRT Türkü στην Τουρκία και στον κόσμο.\nΡαδιόφωνο TRT ERZURUM Από το 1960 μέχρι σήμερα… Εκπέμπει περιφερειακά τις καθημερινές από τις 10:00 έως τις 12:00 και το Σαββατοκύριακο από τις 10:00 έως τις 12:30 στην περιοχή της Ανατολικής Τουρκίας και επί μια ώρα στις 17:00 στο σταθμό TRT Türkü στην Τουρκία και στον κόσμο.\nTRT KENT RADYO ANKARA Όλα όσα θέλετε να γνωρίζετε για την πόλη. Συντονιστείτε στο ραδιοφωνικό σταθμό TRT Kent Radyo Ankara FM 105.6 για να μάθετε τα νέα της πόλης…\nTRT KENT RADYO İSTANBUL Όλα όσα θέλετε να γνωρίζετε για την πόλη. Συντονιστείτε στο ραδιοφωνικό σταθμό TRT Kent Radyo İstanbul FM 106.6 για να μάθετε τα νέα της πόλης…\nTRT KENT RADYO İZMİR Όλα όσα θέλετε να γνωρίζετε για την πόλη. Συντονιστείτε στο ραδιοφωνικό σταθμό TRT Kent Radyo İzmir FM 99.1 για να μάθετε τα νέα της πόλης…\nTRT RADYO KURDÎ Ο ραδιοφωνικός σταθμός στην κουρδική που απευθύνεται σε ακροατές κάθε ηλικίας με σύγχρονα προγράμματα που αποσκοπεί να συμβάλλει στην ενότητα και την ακεραιότητα της χώρας. Άρχισε να εκπέμπει σήμα την 1η Μαΐου 2009 με την ονομασία Radyo 6 και καλύπτει την περιοχή της Νοτιοανατολικής Τουρκίας. Ενισχύει τους δεσμούς ανάμεσα στους κατοίκους της περιοχής και το κράτος και συμβάλλει θετικά στις διεθνείς σχέσεις της Τουρκίας.\nTRT RADYO HABER Ειδησεογραφικά προγράμματα, πρόγνωση καιρού, πληροφορίες για την κίνηση στους δρόμους, πολιτιστικά και καλλιτεχνικά δρώμενα. Έγκυρη, έγκαιρη και αμερόληπτη δημοσιογραφία για τη σωστή και ορθή πληροφόρηση του λαού.